Kirola | Irunero\nJosé Enrique Borda: “Judoa arlo askotan izan daiteke onuragarri”\n2015(e)ko abenduak 24Irunero Iruzkin bat\n1960ko hamarkadan heldu zen judoa Irunera. Gonzalo Lavadok sortu zuen lehen elkartea, Maki Wara, formazioa Donostian jaso ondoren. Lavadoren ikasle izan zen José Enrique Borda, gerriko beltza lortu arte. Judo Club Bidasoa sortu zuen beranduago, eta hogeita hamar urte baino\nAldaketa garaia Mariñon\n2015(e)ko abenduak 11Irunero Erantzun\nDenboraldiaurre zaila izan du aurten Mariñoko nesken talde nagusiak. Joan den denboraldian eroso eutsi zioten urdinek Bigarren Mailari. Baina udan iraultza izan da taldean. Jokalarien multzo handi batek taldea utzi du. Horien artean, esperientzia handiko neskak. Taldea asko gaztetu dute,\n2015(e)ko abenduak 9Irunero Erantzun\nJoan den urtean jarri zuen martxan Super Amara Bidasoa Atletiko Taldeak Gabonetako Krosa lasterketa. Harrera ona izan zuen, 767 parte hartzaile izan baitziren proba nagusian, eta 600 haurren lasterketetan. “Oso pozik gaude aurreko edizioaren arrakastarekin”, onartu du Ibon Muñoz BATeko\n2015(e)ko urriak 27Irunero Erantzun\nAitaren eskutik hasi zen Julio Iturre mendira joaten, 1970eko hamarkadan. Orain, zaletasuna gaztetxoei transmititu nahian dabil, beste zenbait eginbeharren artean. Irungo Mendizaleak elkarteko presidentea da. Joseba Redondo ordezkatu du, eta urte erdia darama karguan. Elkarteko bazkide beteranoa da Iturre, duela\n2015(e)ko urriak 10Irunero Erantzun\nLa Rocan ozta-ozta irabazi ondoren, partidaren egunean egindako bidaia luzeak eragina izan zuela onartu zuen Fernando Bolea Bidasoako entrenatzaileak. Bi ordu lehenago iritsi ziren pabiloira, autobusean zortzi ordu egin eta gero. “Nahiago genuke bertan lo egin”, adierazi zuen entrenatzaileak. Baina\nKirola eta euskara, atseginez\n2015(e)ko urriak 5Irunero Erantzun\nUrrian ekingo diete lehen hezkuntzako haurrek eskolaz kanpoko jarduerei. Ia guraso guztiek bidaliko dituzte kirola egitera, hizkuntzak ikastera edo formazio musikal edo artistikoa jasotzera, besteak beste. Haur batzuk ilusioz eta ikasteko gogoz joango dira. Beste batzuk, arratsalde pasa besterik ez.\nTelmo eta Klara Olazabal, goi mailako anai-arrebak\n2015(e)ko irailak 30Irunero Erantzun\nAzken urteotan, asko izan dira nazioarteko slalom lehiaketetan maila handia eman duten gipuzkoarrak. Horien artean, irundarrak ere badaude. Ander Elosegik eta Joan Crespok denbora daramate horretan. Baina gazteak ere indartsu datoz. Deigarria da Olazabal anai-arreben kasua. Nazioarteko txapelketetan nabarmentzen hasi


Jatseniukek Ukrainako Indar Armatuak erabateko alertan jartzea exijitu du – Euskal Herria ★ Donbas Elkartasun Komitea\nJatseniukek Ukrainako Indar Armatuak erabateko alertan jartzea exijitu du\n© Sputnik/ Pavel Palamartxuk\nUkrainako lehen ministro Arseni Jatseniukek Defentsa-Ministeritzat eta Ukrainako Estatu Nagusiak herrialdearen Indaar Armatuak erabateko borroka-alertan jartzea exijitu du.\n“Honek (Donbasseko egoerak) Defentsa Ministerioak eta Estatu Nagusiak Ukrainako Indar Armatuak erabateko alertan jartzea exijitzen du” esan zuen eskualdeetako politikariekin iznadako bilera batean.\nUkrainako Gobernuburuak, gainra, Larrialdietarako Estatu-Zerbitzuak populazio zibila babesteko prestaketak hasi behar dituela, bereziki aire-erasoen kontrako babeslekuak habilitatzen hasi behar duela esan du.\nJatseniukek indar publikoko indarrei “Ukrainarren bizitzaren kontra eta ukrainar subiranotasunaren kontra atentatzen duen oro” jazartzeko agindu die.\nUkrainako agintariek, 2014ko apirilean Donbassen kontrako operazio militarra hasi zuten, bertako biztanleak urte horretako otsailean emandako botere-aldaketa bortitzaren kontra protestan ari ziren eta.\nNBEren azken datuen arabera, gatazkak 6.000 biktima zibil baino gehiago ekarri ditu.\nOtsailaren 12an, Minsken Alemaniako, Frantziako, Errusiako eta Ukrainako liderren arteko negoziaketak bukatu ziren.\nUkrainar krisia konpontzeko Harreman-Taldeak, Donbassen, otsailaren 15etik aurrera sueten bat indarrean sartzea, arma astunak erretiratzea eta segurtasun-zonalde bat sortzea aurreikusten zituen dokumentu bat onartu zuen.\nSuetena indarrean sartu eta gutxira bonbaketak berriz hasi ziren. Bi aldeek elkarri “ixiltasun erregimena” urratzea leporatu zieten eta norbere erasoak erantzuteko soilik zirela esan zuten.\nPrev En la RP de Donetsk empiezan las nacionalizaciones de las propiedades de los oligarcas\nNext Perevalsk, RPL: Ayuda humanitaria para los niños con discapacidad


33/2019 FORU AGINDUA, apirilaren 30ekoa, Kultura, Kirol eta Gazteriako kontseilariak emana, nafar artista gazteentzako proiektu eta egonaldi artistikoen 2019ko sariketaren oinarriak onesten dituena. DDBN identifikazioa: 453231. - Nafarroako Aldizkari Ofiziala - Legegintza - VLEX 785818897\nNafarroako Kirolaren eta Gazteriaren Institutua arlo horretako erakunde eskuduna da, Gazteriari buruzko apirilaren 1eko 11/2011 Foru Legean ezarritakoaren arabera, zeinak 3. atalean Gazteriaren arloko politikak lantzen baititu. Haren 27. artikuluak (“Gazteak eta kultura”) honako hau dio 1. apartatuan: “Nafarroako Foru Komunitateko Administrazioak, arlo horietan eskudunak diren departamentuen bitartez eta indarra duen araudiarekin bat, gazteen kultura eta sormena sustatzeko politikak gauzatuko ditu”.\nHalaber, argigarria da 27. artikuluaren 2. apartatua –f) letra–, adierazten baitu gazteei zuzentzen zaizkien kultur politika horien xedeetako bat dela “artista gazteei laguntza ematea berariazko programen bidez eta Nafarroako Foru Komunitateko kultur eskaintza orokorrean sartuz”.\nKultura, Kirol eta Gazteria Departamentuaren egitura organikoa ezartzen duen irailaren 9ko 199/2015 Foru Dekretuan xedatutakoak sendotu egiten du eskumen hori, bai eta Nafarroako Kirolaren eta Gazteriaren Institutuaren beraren estatutuek ere (abuztuaren 28ko 133/2015 Foru Dekretuaren bidez onetsitakoak), gazteriaren esparruari berariaz heltzeko. Zehatz-mehatz, 24. artikulua Gazteentzako Programen eta Entitateekiko Harremanen Atalaren eginkizunei buruzkoa da, eta d) letran honako hau dio: “Gazteen kultur sormena eta artean duten parte-hartzea bultzatzea ekintza hauen bidez: dirulaguntzetarako deialdiak, lehiaketak egitea, coworking guneak bultzatzea, arte egoitzak eta gazteen arte laborategia sortzea”.\nHaren xede orokorra da herritar gazteen eskubideak babestea, gazteek garapen politikoan, sozialean, ekonomikoan eta kulturalean askatasunez eta eraginkortasunez parte hartuz eta Nafarroako Foru Komunitateko Administrazioko erakundeetan zeharka jardunez.\nHorretarako, helburu horiei erantzuten dieten programak antolatzeaz arduratzen da, hala nola artista gazteak hedatu eta sustatzea diziplina arteko jarduera artistikoak eginez, edozein sormen eta ekoizpen artistiko antzezten eta trukatzen laguntzen dutenak eta artista gazteen lanbide eta prestakuntza garapena ahalbidetzen dutenak.\nPrograma honen bitartez proiektu artistikoen sariketa bat onesten da, 30 urte arteko artistentzat (adin horretakoak barne), arte plastikoen, ikus-entzunezko arteen edo arte eszenikoen arloan. Bost proiektu aukeratuko dira, eta horietako bakoitzagatik egileek 800 euroko saria jasoko dute, arte zentro batean egonaldi artistikoa egiteko eskubideaz gain. Egonaldiaren xedea saritutako proiektua garatzea izanen da.\nBost egonaldi artistiko horietako lau aldi berean eginen dituzte sariketa irabazten duten lau artistak Uharteko Arte Garaikide Zentroan, 2019ko abuztuan. Artista bakoitzak bere proiektua landuko du, eta harremanak sor daitezke egonaldian dauden beste artistekin. Bosgarren egonaldi artistikoa sei astekoa izanen da, Bordeleko Fabrique Pola izeneko zentroan. Zentro horretan sorkuntza garaikidea eta produkzio eta zabalkunde artistikoa lantzen dira; arte plastiko eta eszenikoekin eta ikusizko arteekin lotutako 19 egitura dira bertako biztanleak, 9 artista ari dira egonaldia egiten, eta produkziorako 3 lantegi ditu, egiturek kudeatuak. Arte zentro horrek harremanak ditu Uharte Zentroarekin, eta unean uneko akordioak ezartzen dituzte, lanaren kalitaterako eta elkarren intereseko sinergietan lan egiteko.\nUharteko Arte Garaikide Zentroa hautatu da egonaldi artistikoak egiteko, Nafarroako Foru Komunitatean arte garaikideko erreferentziako zentroa eta jarduera hau betetzeko tokirik egokiena delakoan. Programa berekiak ditu, eta beste zentro, erakunde, jaialdi eta abarrekin elkarlanean eratutako beste batzuk ere bai, eta esperimentazio eta ikerketa artistikoa du xede.\nRESOLUCIÓN JUS/130/2012, de 26 de enero, de adaptación de nombramientos de varios puestos de trabajo a la nueva estructura del Departamento de Justicia.


"Zazpi estatuburuen politiken aurrean, mugimendu sozialen indarra erakutsiko dugu" | Politika | Berria\nNoiz sortua: 2019-08-19 17:10:03\nG7koen goi bileraren aurkako kontragailurrari buruzko azken oharrak eman ditu G7 EZ plataformak: "Kontragailur irekia, askotarikoa eta aldarrikatzailea antolatu dugu, lurraldean errotua. Jadanik arrakastatsua dena".\nFicoban egin dute azken xehetasunei buruzko agerraldia. Jagoba Manterola / Foku\nDatorren ostiraletik astelehenera, Miarritzen (Lapurdi) batzartuko dira Alemania, Kanada, Amerikako Estatu Batuak, Frantzia, Italia, Japonia eta Erresuma Batuko agintari politikoak, eta G7koen goi bilerari aurre egiteko, kontragailurra antolatu du G7 EZ plataformak asteazkenetik aurrera.\nGaur, agerraldi batean eman dituzte kontragailurrari buruzko azken ohar eta balorazioak. Eñaut Aramendi bozeramaileak nabarmendu du "kontrajarritako bi munduren lekuko" izango direla herritarrak: "Alde batetik, Miarritzen elkartuko dira munduko herrialde boteretsuenetako estatuburuak. Bertako herritarrengandik erabat bunkerizatu eta isolatutako hiri batean ospatuko dute G7ko gailurra, neurrigabeko okupazio polizial eta militarra ezarrita". Plataformaren iritziz, G7koak "aberatsenen eta multinazionalen zerbitzura eraikitako politikak eztabaidatzeko helburuz" bilduko dira, "modu horretan hain larriak diren ezberdintasun sozialak sakonduz eta gure planetak pairatzen duen hondamendi ekologikoa areagotuz".\nHorri aurre egiteko prestatu dute kontragailurra, "tokiko alternatiben aberastasuna erdigunean" jartzeko, eta Aramendik iragarri du "arrakastatsua" izango dela: "Arrakastatsua diogu, Frantziako Estatuak jarritako oztopo guztien gainetik antolatzea lortu dugulako. Besteak beste, Baionan egiteko debekua ezarri eta espazio publikoen erabilera ukatu zaigulako". Ficoban egin dute agerraldia, Lapurdi eta Gipuzkoa elkartzen dituen zubitik metro gutxira, eta zubi horretan Poliziaren kontrolak jarri dituzte goizetik.\nHainbat mahai inguru eta hitzaldi antolatu dituzte datozen egunetarako, eta horietan izango dira Euskal Herriko eta nazioarteko eragile ugari. Kontragailurra antolatzeko prozesuari ere balioa eman diote, "oso aberasgarria" izan delako: "Asteazkenetik aitzina zazpi estatu buruen politiken aurrean, mugimendu sozialen indar eta ahalmena erakutsiko dugu".\nBestalde, kontragailurrean Irunen (Gipuzkoa) eta Hendaian (Lapurdi) elkartuko direnen "aniztasuna" azpimarratu dute antolatzaileek: "Beste mundu bat posible da, eta mundu berri hori txikitik, gure etxetik, Euskal Herritik ere hasten da". Bestalde, herritarrei dei egin diete kontragailurra laguntzera, laguntzaile moduan arituz edo ekarpen ekonomikoak eginez.\nBalorazio politikoaz harago, xehetasun teknikoak ere eman dituzte. Kanpalekuari dagokionez, azaldu dute "milaka pertsonaren oinarrizko beharrak" ziurtatuko dituztela —komunak, dutxak eta jatekoak— eta osasun zerbitzuak ere egongo dela eskura. Gune horren inguruan aparkaleku ugari egongo dira.\nKanpalekutik Ficobara egunero nabetta sistema bat ezarriko dute, 08:30etik 10:30era eta 19:00etatik 21:00etara. Hortaz, jendeari dei egin diote autobusez, oinez edo bizikletaz mugitzera. Kontragailurrera joateko, berriz, dei egin dute Hego Euskal Herritik Euskotren bidez joatera; Ficoba izango du azken geldialdia. Iparraldetik ere trenez mugitzeko eskatu dute, Baionako tren geltokia zabalik izango delako.\nDatozen egunetarako ehun konferentzia baino gehiago prestatu dituzte, eta jada ziurtatua dute itzulpen zerbitzua. Bi egunetarako, 40 itzultzaile baino gehiago lortu dituzte.\nHendaia eta Ficoba artean, lau gune atondu dituzte, 09:00etatik 20:00etara zabalik egongo direnak: 1. Varietes zinema, 2. Gazteen gunea, 3. Kaneta gunea eta Ficoba. Azken horretan egingo dituzte konferentzia gehienak, eta 50 eragilek beren postuak ezarriko dituzte. Jateko toki aterpetu bat ere prestatu dute, eta hantxe egongo da prentsaurrekoak emateko gunea.


Gutenberg eta Edison barik, Rubio eta Uriarte - Bergara - Goiena.eus\nGutenberg eta Edison barik, Rubio eta Uriarte\nMaite Txintxurreta 2016-11-25 10:14\nRubio eta Uriarte, beraiek muntatutako 'Mikado' trenarekin\nJose Mari Rubio eta Felipe Uriarte bergararrak abilak dira ingeniaritza kontuetan. Lurrunezko trena, errekako ura herrigunera igotzeko bonba, irina egiteko errota… Hainbat tresna eta tramankuluren erreplikak egin dituzte beraien tailerrean.\nJose Mari Rubio eta Felipe Uriarte lagunak Bergarako asmatzaileak direla esan daiteke. Izan ere, denetariko tramankuluak egin dituzte. Boluko tailer batean egiten dute lan, eta bertan haien ingeniaritza arloko jakintzak jartzen dituzte praktikan.\nBenetan funtzionatzen duten makina eta gailuak egiten dituzte, eskala txikiagoan, baina. Esaterako, aipagarria da bien artean muntatu duten Mikado lurrunezko trena.\nTrena egitea “lagun baten bitartez” otu zitzaiela azaldu du Jose Mari Rubiok. Nafar batek halako bat eginda zuen, eta galdetu zieten ia prest egongo liratekeen planoak emanda halako bat muntatzeko, lana burutzeko zortzi urteko epea emanaz, eta haiek baiezkoa eman zioten.\nLehen Mundu Gerraren garaian Estatu Batuetan Japoniarrendako egin zuten tren baten maketa da Rubiok eta Uriartek egin dutena. Tren horren izena Mikado da, eta japonieraz enperadorea esan nahi du. Garai hartan makina preziatua izan omen zen: “Japoniarrendako egiten hasi ziren, eta emaitza onak eman zituenez, eta halako hainbat egin zituzten aurrerago”.\nOrijinala lurrunezkoa bazen ere, Bergarako asmatzaileek haizez zein lurrunez funtzionatu dezakeen trena egin dute.\nTrenak galdara bat dauka, lurrunezkoa, eta bertan sortzen da gurpilak martxan jartzeko behar duen energia: “Ikatza sartu behar zaio, sua egin, eta galdara berotzen denean, lurruna sortzen du”, azaldu dute asmatzaileek. “Lurrun hori, hodi batzuen bitartez, pistoietara doa, kotxean bezala. Orduan, pistoiak mugitu egiten dira, eta horiek, aldi berean, gurpilei ematen die mugimendua”.\nTrenaren abiadura azkartu edo moteltzeko, makinak duen balbula bat ireki edo itxi behar da.\n20 Km/orduko abiaduraraino iritsi daiteke trena, eta atzerako martxa ere badauka.\nUmeak garraiatzeko modukoa\nAbiaduraz gain, baina, makina honek “indar handia” ere baduela azaldu dute Jose Mari Rubiok eta Felipe Uriartek: “Atzeko partean hiruzpalau bagoitxo jarri ezkero, bakoitzean bina ume garraiatzeko besteko indarra dauka”, dio.\nHain zuzen, horixe da Bergarako bi asmatzaile hauen ametsa. Muntatu duten gailuaren ezaugarrietara moldatuko den trenbidetxo bat lortzea nahiko lukete, eta “egunen batean” herrian erakutsi eta umeek erabil dezatela. Hala, lurrunezko trenak nolakoak ziren ikusi ahal izango dute bertatik bertara.\nBoluko tailerrean gordeta, berriki egin dituzten beste bi gailu dituzte asmatzaile hauek. Batetik, errota txiki ba, antzina irina egiteko erabiltzen zirenen modukoa. “Mekanismo erraza dauka: ura erortzen doan heinean, pala betetzen joaten da, pisuagatik erortzen den arte. Orduan, egurrak beste aldean duen mailuak aleak kolpatzen ditu, txiki-txiki egin arte”, azaldu du Felipe Uriartek.\nBestetik, garai batean Toledo hirian erabiltzen zuten gailua da irudian ageri dena. Bertan, hirigunea ibai baino gorago dagoenez, etxeetara ura modu errazagoan igotzeko balio zuen igogailua da honakoa.


José Castiellaren eta Alvaro Gilen 'Flúor' erakusketea, Bizkaiko Batzar Nagusietan - bizkaie.biz\nCastiellak eta Gilenek alkarregaz sortu ditue piezak. Daniel Tamayok azaldu dauen legez, bilduma honetan bi personalidade eta artea egiteko bi modu alkartu dira, baina jakingura estetiko eta ideologiko aldetik oso antzekoak dira. Flúor berbea latinetik dator; latinez, fluere da, eta jariatu esan gura dau. Hori da artistak biek alkarregaz egindako lanari ipini deutsien izenburua.\nErakusketea UPV/EHUko Pintura Sailak eta Bizkaiko Batzar Nagusiek sinatutako hitzarmenari esker antolatu da. Arte Holan, Eder Fakultadeko zortzi ikaslek lau erakusketa egingo ditue urtean. Aldi bakotxean ikasle biren lanak egongo dira ikusgai, beti be Pintura Saileko irakasle baten babesagaz. Lehenengo erakusketea María Cortinak eta Jon Martínek egin eben, maiatzean, eta hurrengoak (Flúoren ostean) urrian eta abenduan izango dira.


Emakume ikertzaileak Berrian | Scoop.it\nEmakume ikertzaileak Berrian\nCurated by Amaia Portugal\nScooped by Amaia Portugal\nKaren Emmorey: zeinu hizkuntza\nFrom paperekoa.berria.info -\tMarch 8, 2014 12:05 PM\nEzagutzen ez duenarentzat, zeinu hizkuntzak mimikaren tankera izan ohi du. Garunak ez du halako nahasterik, ordea; ondo bereizten du nor ari den pertsona gor batekin komunikatzen eta nor ari den imintzioka. Zeinu hizkuntza horixe besterik ez baita: hizkuntza bat gehiago. Eta ahozko edozer mezuren gisara prozesatzen da neurobiologikoki. Hala dio Karen Emmorey hizkuntzalariak.\nChristiane Rousseau: Lur Planetaren Matematika Urtea\nFrom paperekoa.berria.info -\tMarch 8, 2014 12:20 PM\nMundu osoko ehun erakundek baino gehiagok Lur Planetaren Matematika Urtea antolatuko dute aurten, Christiane Rousseau Montrealgo Unibertsitateko ikertzailea buru dutela. Arazo globalak konpontzeko matematikak egindako ekarpenak nabarmendu eta diziplina horren eta gizartearen arteko loturak estutu nahi dituzte.\nVictoria Bengoa: itsas biologia\nFrom paperekoa.berria.info -\tMarch 8, 2014 12:27 PM\nEzusteko kolore festa ezkutatzen du euskal kostaldeak. Aski da Gaztelugatxe aldeko ur garbietan murgiltzea askotariko animaliak topatzeko: txokoak, lupiak, krabak, era guztietako ornogabeak... Hala dio Victoria Bengoa itsas biologo getxotarrak, baina biodibertsitateak beheranzko bilakaera daramala ahaztu gabe.\nArantza Aranburu: karst morfologiak\nFrom paperekoa.berria.info -\tMarch 8, 2014 12:38 PM\nAsko dute esateko karst formazio geologikoek, baina lurrak eta urak elkarrekin idatzitakoak irakurtzen jakin behar. Horren inguruan badaki zer edo zer EHUko Arantza Aranburuk. Karstaren Geologia taldeko arduraduna da, eta unibertsitateko zein Aranzadi Zientzia Elkarteko ikertzaileak zuzentzen ditu bertan.\nArantza Urkaregi eta Txaro Uliarte: Florence Nightingale\nFrom paperekoa.berria.info -\tMarch 8, 2014 12:53 PM\nFlorence Nightingalek grafiko ikusgarri bat asmatu zuen, gerra ospitale zikinetan soldaduak infekzioen erruz hiltzen zirela erakusteko, zauriengatik baino gehiago; erietxeak eta gaixoen ongizatea aldarazi zituen horrek. Hari buruz hitz egin dute Arantza Urkaregi matematikariak eta Txaro Uliarte erizainak.\nLydia Zapata: arkeobotanika\nFrom paperekoa.berria.info -\tMarch 8, 2014 12:58 PM\nIberiar penintsulako eta Marokoko aztarnategietan Paleolitoko landare fosilak aurkitzea du helburu Lydia Zapata EHUko ikertzaileak, neanderthalek eta lehen 'Homo sapiens'-ek horiek nola baliatzen zituzten argitzeko; Europako Ikerketa Batzordearen beka bat jaso berri du, proiektuarekin aurrera egiteko.\nAna Zubiaga: ingeniaritza genetikoa\nFrom paperekoa.berria.info -\tMarch 8, 2014 1:07 PM\n«DNAren sekuentziazioa orain arte nola egin dugun eta nola egiten ari garen, ikaragarrizko jauzia egon da. Jakina, aurrerapen teknologiko ikaragarria izan da. Espezieak berreskuratzeko balio al dezake? Agian, baina beste gauza askotarako ere bai», dio Ana Zubiaga EHUko Genetika katedradunak.\nMarta Macho: matematika literaturan\nFrom paperekoa.berria.info -\tMarch 8, 2014 1:17 PM\n«Matematikaria naizen aldetik, matematika gure bizitzan dagoela pentsatzen dut, eta edonon dagoenez literaturan ere badagoela. Idazleek matematika baliatzen dute beren idatzietan, beste gauza asko baliatzen dituzten bezala. Ez dute propio hitz egiten matematikari buruz, erabili egiten dutelako baizik», dio Marta Machok.\nEstibaliz Capetillo: Alzheimerra\nFrom paperekoa.berria.info -\tMarch 8, 2014 12:13 PM\nEstibaliz Capetillo EHUn hasi zen Biologia ikasten, eta Madrilgo Unibertsitate Konplutentsera joan zen gero. Sheffielden (Ingalaterra), Giza Neurobiologiari buruzko masterra egin zuen jarraian. Bertan hasi zen alzheimerra ikertzen. Bonneko Unibertsitatean (Alemania) doktore tesia egin, eta New Yorkeko (AEB) Weill Cornell unibertsitatera joan zen. Ia sei urte daramatza bertan.\nAraitz Molano: arreta falta eta hiperaktibitateagatiko nahastea\nFrom paperekoa.berria.info -\tMarch 8, 2014 12:23 PM\nAraitz Molanok doktore tesia aurkeztu du EHUko Farmakologia sailean. Arreta falta eta hiperaktibitateagatiko nahastearekin (AFHN) zerikusia duten faktore genetikoak ikertu ditu, eta hura diagnostikatzeko DNA txip bat garatu du.\nJocelyn Bell Burnell: pulsarrak\nFrom paperekoa.berria.info -\tMarch 8, 2014 12:29 PM\n1967an, Jocelyn Bell doktore tesia egiten ari zen Cambridgeko Unibertsitatean, Antony Hewish astronomoaren zuzendaritzapean. Irrati teleskopio bat eraikitzen ari ziren, eta Belli zegokion honek jasotzen zituen datuak aztertzea. Ezohiko seinale bat topatu zuen. Izar mota berri bat aurkitzeko lehen urratsa izan zen: pulsarrak.\nMaria Martinon: Dmanisiko garezurra\nFrom paperekoa.berria.info -\tMarch 8, 2014 12:45 PM\n«Oso ondo kontserbatuta dago, eta gauza gutxi topatu ditugun periodo batekoa da. Fosil horiek ekarpena egiten dute homo generoaren jatorria ikertzeko gakoa den periodo horretan», dio Maria Martinon CENIEHko Hortzen Antropologia Taldeko buruak.\nMarta Alonso: haurren garuneko minbizia\nFrom paperekoa.berria.info -\tMarch 8, 2014 12:56 PM\nMarta Alonsok leuzemia hartu zuen ikergai bere tesian, baina doktoretza ondokoa egitera Houstonera (Texas, AEB) joan, eta orduan ekin zion garuneko minbizia aztertzeari. Laborategi bat zuzentzen du orain Nafarroako Medikuntza Aplikatuko Ikerketa Zentroan, eta For Women in Science beka eman diote.\nItziar Alonso-Arbiol: emozioak\nFrom paperekoa.berria.info -\tMarch 8, 2014 1:01 PM\nHiztegiaren arabera, japonierazko 'yuutsu' eta latindar jatorriko 'depresio' baliokideak dira. Hitzaren atzean dauden sentsazioak ez dira berdinak, ordea. «Mendebaldean, gorputzean gorago izaten dira depresioaren adierazleak», azaldu du Itziar Alonso-Arbiol psikologoak.\nGoretti Sevillano: fusio nuklearra ITERen\nFrom paperekoa.berria.info -\tMarch 8, 2014 1:12 PM\nGoretti Sevillano elektronika ingeniariak ondo ezagutzen du fusio nuklearra lortzeko munduan eraikitzen ari diren proiektu erraldoi eta garestiena: ITER. EHUko Sistemen Ingeniaritza eta Automatika saileko ikertzailea da, eta taldekideekin batera, ekarpenak egiten ditu fusioarekin zerikusia duten kontrol arazoak konpontzeko.\nRescooped by Amaia Portugal from Emakume zientzialariak\nFrom zientziakaiera.com -\tMarch 8, 2014 1:22 PM


Kable guruina, Screw On Wire Connector, Waterproof Junction Box - Yaonan Electric\nZhejiang Yaonan Electric Co, SL zen 2017 urtean sortu zen, 10 milioi Yuan kapitalarekin erregistratu (Antzina izeneko Yueqing Yaonan Electric fabrika, 1996an sortua) batera. Enpresa da China Electric Appliance Capital dago - Liushi, Yueqing, industria eta merkataritza integrazioa enpresa bat da, produktu plastikoa, goi eta behe tentsioko etxetresna elektriko eta tresna eta metro ekoizpen espezializatutako.\nKonpainiak batez ere ekoizten: Nylon gorbata, altzairu herdoilgaitza gorbata, Steel iltze alanbre txartela, iragazgaitza kable guruina, terminal blokea, disjuntore, erakusle metro, metro digitala eta energia metro abar Produktuak asko erabiltzen dira eta zerbitzuak: makineria, power, elektronika, komunikazioak, militar, ontziola, metalurgia, petrokimika, argiztapena, trenbide garraioa eta beste industria. Produktuak dira Ipar Amerika, Hego Amerika, Ekialde Hurbila, Afrika eta Hego-ekialdeko Asia, esportatzen esaterako baino gehiago 90 herrialde eta eskualde gisa ...\nPlastikozko hedapen hodi\nIragazgaitza Junction Box (tapoi With)\nAltzairu Steel Kable Tie\nDubaiko joan erakusketan 2\nYAONAN elektrikoa, martxoaren 2018 Ekialde elektrizitatea erakusketan parte hartzeko, Plastikozko produktuak atzerriko beste hainbat gonbidatuak bultzatuta. Oraingo honetan, gure taldeak igorri 7 enpresa eta teknikoa elite, gure superi erakutsiz ...\nDubaiko joan erakusketarako.


Claire Simon 2021eko Zinemaldian (argazkia: Gari Garaialde / Zinemaldia).\nSimonen zinemagintza “ezagutzeko edo berraurkitzeko” aukera eman nahi du Tabakalerak aste honetan hasiko den zikloaren bitartez. Antolatzaileen esanetan, Londresen jaiotako zuzendariaren ibilbidean obra “askea eta ausarta” osatu izanagatik nabarmendu da.\n1955ean Erresuma Batuan jaioa izan arren, Simonen ibilbidea oso lotuta egon da betidanik Frantziako Estatuarekin. Muntatzaile gisa aritu ondoren, 1970eko hamarkadaren amaieran hasi zen film laburrak egiten autodidakta moduan. Varan tailerretan egonaldi bat egiteak aldatu zuen bere perspektiba: Jean Rouch ezagutu zuen han, “Cinéma verité”-aren sortzaileetakoa izandako zuzendariaren bitartez, zinema egiteko bestelako moduetan murgildu zen.\n1997an Sinon, oui filmarekin debutatu zuen fikzioan eta Canneseko Errealizadoreen Hamabostaldi ezagunean parte hartzeko hautatu zuten. Hurrengo urtean berriz, Récreations filmarekin, nazioarteko ospea lortu zuen, eskolako jolastoki batetik abiatuta gizartea antolatzeko moduari buruz proposatu zuen gogoetarekin.\nTabakalerak nabarmendu duenez, Simonen filmografian badago ezaugarri garrantzitsu bat: behaketaren eta entzutearen garrantzia, Geógraphie humaine (2013) dokumentalean edo Gare du nord (2013) fikziozko lanean ere sumatu daitekeena.\nApirilaren 7an hasiko den programazioak hiru hilabete iraungo du eta Simonen filmei laguntzeko, hainbat jarduera paralelo antolatu dituzte. Besteak beste Katixa Agirre idazleak maiatzaren 21ean Simonen Mimi (2003) filma aurkeztuko du. Zikloa amaitzeko, zuzendariak aukeratutako pelikula bat proiektatuko dute, Johan van der Keukenen Amsterdam Global Village.\nKanal hauetan artxibatua: Zinema | Tabakalera


Gobierno Vasco Irekia :: 3.463 pertsona gehiago langabezian otsailean, Euskadin\n3.463 pertsona gehiago langabezian otsailean, … http://www.irekia.euskadi.net/eu/news/9391 berria\n"Borroka horretan, ezin liteke administrazioak alde batetik joatea eta agenteak beste alde batetik, inposatu egin den lan-erreforma baten ondorioz agerian jarri den desadostasunarekin gertatu den bezalaxe. Elkarrizketa da bidea, eta agente sozialekin egindako diagnostiko egokiak posizio hobean jarriko gaitu langabeziaren aurkako eta lanpostuak sortzeko borroka adoretsu honetan", adierazi du azkenik. Confebask, UGT eta CCOOrekin adostu den Langabeziaren aurka Borrokatzeko Planak, enplegua sustatzeko neurri jakin batzuk jarriko ditu abian 2012. urtean zehar, arreta berezia jarriz gazteengan, luzaroko langabetuengan eta Euskadiko gunerik kaltetuenetan, hala nola: Ezkerraldea, Enkarterriak, Ibaizabal, Bilbo, Behe Bidasoa, Debabarrena, Oarsoaldea, Aiaraldea eta Gasteiz. Txoke-plan horretarako 321 milioi euro bideratu dira, honako hauetarako laguntzak bultzatzeko: kontratazioa, autoenplegua, enpresa berrien sorkuntza gorantz doazen sektoreetan, zerbitzu espezifikoak enpresentzat, I+G+B proiektuak, langabetu eta langileentzako prestakuntza eta orientazio pertsonalizatuko programak, eta enpresa-ekimen berrientzat gizarte-segurantzaren kotizazio-gastuak ordaintzeko laguntzak.\n2012 otsaila langabezia igoera langabeziaren datuak azterketa Enplegu eta Gizarte Gaietako Sailburua Berri honen iruzkinen RSSa\nRT @Irekia_News: 3.463 pertsona gehiago langabezian otsailean, Euskadin. http://t.co/sziixwJ5” @Lanabesa duela urte bat gutxi gora behera\nRT @Irekia_News: 3.463 pertsona gehiago langabezian otsailean, Euskadin. http://t.co/sziixwJ5” @lanbideejgv duela urte bat gutxi gora behera\nRT @Irekia_News: El desempleo aumentó en Euskadi en 3.463 personas en febrero. http://t.co/o7gn6mVM” @lanbideejgv duela urte bat gutxi gora behera


Zein dira sharentingaren arriskuak, edo zure semearen bizitza sare sozialetan partekatzeko ohitura txarra? | Consumer\nZein dira sharentingaren arriskuak, edo zure semearen bizitza sare sozialetan partekatzeko ohitura txarra?\nEspainian, 10 gurasotatik 9k seme-alaben irudiak eta bideoak partekatzen dituzte online hilean behin, eta % 24k bakarrik galdetzen die ados dauden\narabera: Asteartea, 2021eko urtarrilaren 12a\nIrudia: Marius Berthelsen\nSeme-alabez hitz egitea eta argazkietan erakustea gustatzen zaie gurasoei. Normala da. Hala ere, guraso batzuk gehiegi partekatzen dute eta sare sozialen erakusketa masiboan erortzen dira. Hurbileko senideei eta lagunei erakusten zizkieten irudi edo bideo horiek ia guztiekin partekatu daitezke. Zure semeak parte hartzen duen ekitaldi bakoitzeko argazki bat sareetara igotzeak, edo txikiaren hazkundea Facebook edo Instagramen argitalpenen bidez dokumentatzeak, haurraren irudia kaltetu eta haren osotasuna arriskuan jar lezake. Fenomeno horri sharenting deritzo , partekatu eta aitatasuna (share eta patering) hitzen nahasketa. Zer arrisku ditu? Nola jardun dezake adingabeak? Hemen kontatuko dizugu.\nNahikoa da zure telefono mugikorraren txirrika begiratzea eta zure semearen zenbat argazki eta bideo dituzun ikustea. Pentsatu duzu irudi horietako zenbat partekatu dituzun edo partekatu nahi dituzun munduko gainerakoekin? Eta zenbateraino ikusi nahi duzu besteen seme-alabei buruzko informazioa sareetan? Gure seme-alaben gauza bitxi edo xelebrea sare sozialen bidez edo WhatsApp-en bidez partekatzeak ez du ondorio handirik izango, baina ez dugu ahaztu behar eduki bat Interneten jartzen denean, inoiz ez dela guztiz desagertzen, ezabatzen saiatu arren.\nSharentingaren problematika, gutxitu beharrean, gorantz doa. Espainian, 10 gurasotatik 9k seme-alaben irudiak eta bideoak partekatzen dituzte on line hilean behin, eta % 24k bakarrik galdetzen die ados dauden, EU Kids Online 2019k egindako azterlan baten arabera. Gainera, adingabeen % 42k lotsa sentitzen du gurasoek Interneten jartzen dituzten edukiez, Microsoftek 25 herrialdetan bildutako datuekin egindako ikerketa baten arabera.\nSharentingak, haurrentzat deserosoa izateaz gain, ondorio oso larriak ekar ditzake: bullying-a eskolan edo ziberbullyinga bere sare sozialetan, pedofiliaren biktima izan arte, eduki horiek haur-pornografiako orrietan erabil daitezkeelako. Era berean, iruzurrek eta bahiketek ere eragin diezaiekete, gehienetan, argazkietan eta bideoetan datu pertsonal ugari ematen baitira: jendea ibiltzen den tokiak, zein ikastetxetara joaten den edo bere gelaren xehetasunak.\n“Hazten direnean eta zaharragoak direnean, beren baimenik gabe, beren baimenik gabe eta horrek haiengan izango dituen ondorio guztiekin, beren lan- eta pertsona-harremanetan bizi diren haurren belaunaldi bat dugu”, azaldu du María Guerrerok, Qustodioren familian eta teknologian aditua den psikologoak. “Guztiok dugu Internetera zer bota nahi dugun eta gure bizitzatik zer partekatu nahi dugun erabakitzeko eskubidea. Arazoa da haur horiek ez dutela erabaki beren bizitzaren zein zati erakutsi nahi duten”.\nZer egin dezake adingabe batek sharenting-arekin ados ez badago?\nHerrialde batzuetan, adingabeek beren gurasoak eta gainerako senideak salatu ditzakete, eta Estatuak zigortu egin ditzake, eta seme-alabek sarean dituzten argazkiak eta bideoak ezabatzera behartu. Frantzian, adibidez, 45.000 euroko isuna eta urtebete arteko kartzela-zigorra daude seme-alaben segurtasunaren eta ongizatearen aurkako erasoagatik. Hori dela eta, haurrek erraz salatu ditzakete beren gurasoak. Herbehereetan ere zigor larriak daude adingabeen pribatutasun-eskubideak urratzen dituztenentzat. 2020an, Herbehereetako justiziak Facebooken eta Pinteresten biloben 500 argazki baino gehiago ezabatzera behartu zuen amona, eduki hori adin txikikoen eta gurasoen baimenik gabe argitaratu baitzen.\nEspainian, nahiz eta Adingabeen Babes Juridikoari buruzko Lege Organikoaren 4. artikuluak ezartzen duen gurasoek edo tutoreek eta botere publikoek adingabearen eskubideak errespetatu eta babestuko dituztela hirugarrenen erasoen aurrean, hori ez da beti betetzen, seme-alaben argazkia gizarte-sareetan jartzeko erabakia guraso-agintearen edo Ministerio Fiskalaren esku baitago.\n“Espainian, bi gurasoak ados badaude, argazkiak sare sozialetan jar ditzakete. Legearen arabera, haurrek esparru horietan adingabearen irudia gehiegi ez erakustea saihestu behar dute, eta, inor badago, adibidez, adingabearekin gaizki egiten ari dela uste badu, salaketa jar dezake. Baina legeak ez du askoz gehiago hartzen”, azaldu du María Guerrerok.\nOrduan, zer egin dezaket gurasoek nire irudiari buruzko ezer argitaratzea sare sozialetan edo WhatsAppen? Adituak dioenez, “beti izango da hobea beste instantzia batzuetara jo aurretik hitz egitea. Seme-alabek gurasoekin hitz egiten badute eta gizarte-sareetako eduki pertsonal hori ezabatzeko eskatzen badiete, eta horren aurrean gogoeta egiteko eskatzen badiete, printzipioz, gurasoek zentzu komuna izan behar dute, eta eskatzen dieten edozer ezabatzeko aukera izan behar dute”. Guerrerok azpimarratu duenez, “garrantzitsua da seme-alabek ulertzea beraiek erabaki eta hitz egin dezaketela beren tutoreekin, ez badaude ados edozein pertsonak haien inguruan argitaratzen duenarekin. Nahi ez baduzu, argazkiak egiteari uko egin behar zaio. Ez da sartu behar”.\nFuntsezkoa da gurasoek gogoeta egitea seme-alabei sare sozialetan gehiegi azaltzeak eragin diezazkiekeen kalte larriei buruz. “Gogoan izan behar da, irudi horiek guztiak ezabatu arren, beti egongo dela eduki horren arrastoa Interneten”, dio Guerrerok, eta, beraz, adin txikikoen eduki pertsonala ez da txikitatik igo behar. “Arduragabekeria horrekin hazi badira, gurasoek seme-alabei sare sozialak arduraz erabiltzeko eskatuko diete. Gurasoek beti eman behar dute eredu”, dio psikologoak.\nprivacidad-eu sare sozialak\nAitatasun-baimena 2021: nobedadeak eta letra txikia


Zabaletak ohartarazi duenez, Barcinaren adierazpenek agerian uzten dute UPN eta PSNren artean jada ez dituztela 25 eserleku\n“PSNk bermatzen du eskuineko gobernua izatea Nafarroan, 2007ko hauteskundeetan ezkerrekoa eta aurrerakoia izan behar zen aldaketaren alde botoa eman zuten guztien lotsarako, batez ere enpresa handien interesei begira ari den eskuinarekin nazkatuta dauden herritarren lotsarako”, esan du Zabaletak.\nNafarroa Baiko bozeramaileak ohartarazi duenez, “ekonomia zein arlo sozialetan alarma gorri guztiak pizten ari dira. Langabeziaren hazkundea ez da amaitu oraindik, eta arazo hori larritzen doan heinean, erreforma sakonak behar izango dira. Gaur egun arteko sistemak, enplegu planak, esaterako, agortuta daude, eta horien eraginkortasun eta egokitze eza agerian geratu dira”.\nZabaletak azpimarratu duenez “agerian geratu da, beste behin, PSNk UPNrekin bakarrik egiten ditu hitzarmenak, eta orain beste alderdi batzuk tartean sartzeko aitzakiak ez du balio, nahiz eta antagonisten arteko elkarrizketak beti izan beharrezkoak”.\n“Gero eta beharrezkoagoa da politika egiteko formulak aldatzea Nafarroan; gero eta beharrezkoa da ekonomia arloan zorrotz jokatzea, Administrazioaren austeritatea, dirurik ez xahutzea eta ustelkeriaren kontrako borroka”, adierazi du Nafarroa Baiko bozeramaileak.


Gmail, abantailak eta desabantailak — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Gmail, abantailak eta desabantailak\nGmail, abantailak eta desabantailak\nLuistxo Fernandez 2004/07/19 12:58\nLagun bat gonbidatu dut Gmail kontu bat izatera, eta zerbitzuaren abantaila eta desabantailez mezuak trukatu ditugu.\nNire iritzian, bi dira GMail-en bentajak:\nspam kontrol ona\neta desabantaila nabarmen bat:\nedukia Googleren zerbitzarietan, ez neure makinan\nKonponbidea etorkizunean: Bentajak neure makinara jaistea da koxka, ez neure mezu guztiak Googlera igotzea.\nGiga bateko kapazitatearena ez dut abantaila gisa ikusten.\nGiga bat espazio zer da? 5 urte barru, ezer ere ez. Kapazidadearen aldetik, norberaren ordenagailuan Giga bat ez da jada gauza handia. Sarean Giga bat Googlek guri eskaintzea ere ez da gauza handia: larria zera da, Giga hori HAN badago, handik HONA oso-osorik ekartzea, hori bai zaila...\nNik giga bat email, edo hiru giga email, nire ordenagailuan nahi ditut. Kopiatzeko moduan CD batzuetara edo sare lokal batean konpartitzeko moduan...\nNolanahi ere, aurtengo abuztuan, nire postontzien kontrola izateko suertea dudanez, desbideratuko ditut Gmail helbidera haien mezuak, eta horrela abuztuko spam uholdea gainditzea espero dut. Mezu horiek, azkenean, Google-ko makinetan geratuko dira, ez neurean (niri gustatzen zaidan bezala), baina iraila etortzen denean berriz lehengora itzuliko naiz, eta mezuak (eta spam uholdea) nire makinatik eskuz ikuskatzen jarraituko dut.\nNire disko gogorrean bilaketak zuzen eta artez egingo dituen zerbitzuaren zain jarraituko dut, ez dakit Googlek ala beste norbaitek eskainiko didan hori, baina hori bai, hori izango da zerbitzu izarra.


Bertsotan trebatzeko karta jolasak prestatu ditu Bertsozale Elkarteak - Urumea - Kronika.eus\nBertsotan trebatzeko karta jolasak prestatu ditu Bertsozale Elkarteak\nHaurrak bertsotan trebatzeko hainbat ekimen egiten dira.\nBertso eskoletan eta ikastetxeetan baliatzeko materiala da. PDF fitxategietan eskuragarri daude 'bertsoeskola.eus' atarian.\nHaurrek bat-batean egiteko karta jolasak atera ditu Bertsozale Elkarteak eta Lanku Kultur Zerbitzuek. Bertso-eskoletan eta ikastetxeetan baliatzeko materiala da, eta elkarteko irakasle lantaldean sortu dituzte.\nBertso-eskola bakoitzari bilduma bana emango diote opari; gainera, materiala ontzen ari zirela iragarri zutenean eskaera egiteko aukera eman zieten ale gehiago behar zituztenei. Horiei guztiei datozen asteetan egingo diete banaketa herrialdeetako Bertsozale Elkarteen bidez; jarriko dira bertso-eskolekin harremanetan, egoera zail honetan iristarazteko modurik egokiena topatzeko. Karta jolasak, gainera, PDF fitxategian eskuragarri daude bertsoeskola.eus atarian.\nProiektuak Eusko Jaurlaritzaren laguntza jaso du.\nBertsotan bat-batean jarduteko\nSei karta sortez osatutako bilduma honek aukera emango du haurrekin bat-bateko ariketa ezberdinak lantzeko: puntuari erantzutea (laguntza gisa oinak emanda), azken puntua eta oinak harturik kopla edo bertsoa osatzea, 4 edo 8 oinak emanda puntutan zein bertsotan egitea, gaiak sortzea (pertsonaiak, egoerak eta emozioak konbinatuz), errimatzen duten kartak lortu eta kantuan aritzea, eta pasa hitza jolasarekin asmakizunak igartzea.


5 izarreko hotela Bilbo erdigunean | Carlton Hotela\nInicio › Carlton Hotela\nKanpoaldetik, fatxada nagusiak eta eraikinaren alboek argi salatzen dute “beaux artes” estiloari atxikia dagoela, izan ere, honako hauek dira estilo horren ezaugarriak: simetria, sarrera handiak, eskalinatak, polikromia eta balaustrada, berme-erlaitzak edo behe-erliebeen panel asko eta asko egotea. Horien guztien artean, estalkiak eta txapitulak dira adibiderik ederrena.\nBaina obrak barnealdean eta bertako 6 solairuetan zehar islatzen du hain ospe merezia eman dion distira. Gainera, Espainiako lehen hotela izan zen bainugelak logeletan integratzen. Izan ere, honako hauxe izan zen hasierako esloganetako bat: “Hotel Carlton, 200 logela, 200 bainugela”. Euskal eta ingeles jatorriko arkitektoak espazio zabal bat diseinatu zuen, erdiko eremua hartzen zuen hall bat, argi atsegin bat irazten duen beirategi beruneztatu eder batek estalita. Beirategi hori Carlton hotelaren sinboloa izan da denboran zehar, eta begirune handiz egindako zaharberritze-lan baten ondoren, hoteleko klasizismoa irudikatzen jarraitzen du.


Aiaraldeko mapa prekarioa\nPREKARIETATEA JO PUNTUAN\nAiaraldeko Gune Prekarioen mapak gazteon bizitza ardazten duen prekarietateari maskara kentzea du helburu, miseriara kondenatzen gaituzten horiei izen eta abizena jartzea.\nBorroka kolektibo honetan ezinbestekoa da elkarren laguntza; norbanakotik, nor bere esperientziatik eskualdeko argazki osatu bat egitea dugu xede. Zure inguruan, zure azalean edota kidearen azalean bizitako esperientziak mapaprekarioa@gmail.com helbidean jasoak izango dira..\nIreki ditzagun begiak eta seinalatu dezagun itotzen gaituen hori!\nGazteoi pazientzia aspaldi agortu zitzaigun, nazkatuta gaude eta ez gaude prest beste batzuek markatutako koordenadetan bizirauteko. Gure hautua argia da: era duinean lan, bizi eta ikasi nahi dugu. Auzolana, burujabetza, herria, jasangarritasuna, parekidetasuna, euskara… ardatz, denon bizitzak erdigunean jarriko dituen eredua orain eta hemen eraikiko dugu.\nBizitza eta kapitalaren arteko kontraesanak erroko aterabide bat behar du, ez dago kapitalismo gizatiarrago bat egiteko aukerarik, ez eta hau erreformatzerik ere. Bizitzaren sustengua erdigunean jarriko duen eredu politiko, sozial eta ekonomikoaren premia agerikoa da. Klaseen eta sexu-genero sistemaren banaketa gainditzen duen gizarte antolamendu batez ari gara.\nHorren aurrean, baina, bizitzen eguneroko prekarizazioarekin egiten dugu topo. Kapitalaren mesedetan bizitzaren debaluazio etengabea zaigu gazteoi. Itsu, mutu eta gor nahi gaituzte, euren makinariaren pieza soil.\nBaina gazteok aspaldi egin genuen begiak ireki eta ahotsak altxatzeko hautua. Aiaraldean, hamarnaka dira orainaren jabe izateko eman ditugun urratsak eta ehunka gara bide honetara elkartu garen gazteak. Manifestazioak, martxak, lantegien okupazioak, asanbladak, hitzaldiak, elkartasun ekimenak...\nBide berdinetik jarraitzeko determinazioz jarraitzen dugu, martxan gara Aiaraldean prekarietateari aurre egingo dion gazte olatua ardazteko.\nMiseriara kondenatu nahi gaituzten horiei kareta kenduko diegu hurrengo aste eta hilabeteetan. Izen eta abizenak baitituzte eta asko dira: ETTak, lantoki prekarioak, joko aretoak...\nAiaraldean lan, bizi eta ikasi nahi dugula ozen aldarrikatuko dugu, ez dago geldituko gaituenik!


Triangelu jotzailea (edo kritikariaren inbidia eta frustrazioa) • ZUZEU\nTriangelu jotzailea (edo kritikariaren inbidia eta frustrazioa)\nUste dut hau kontatua dudala noizbait, baina, tira, berriz erranen dut: haurra nintzelarik, hiru gauza izan nahi nuen handitan, ingelesa, eruditoa eta idazlea. Idazle ingeles eruditoa izanen zatekeen formularik borobilena, baina nik aski nukeen hiruretarik bat bete izan balitz; beraz, juntagailua aldatuko dut: ingelesa, eruditoa edo idazlea. Hiruretan porrot egin dut, baina biziak ironia maite du, bai eta gure desiraz irri egitea ere, eta segur aski horregatik nire porrota partziala izan da: ingelesez badakit –guti goiti-beheiti–, baina hiztegia ziztu bizian ari zait memoriatik lekutzen eta nire ahoskera gero eta kaskarragoa da; historia ikasi nuen, baina arrunt txarra naiz datak gogoratzen; eta zer edo zer idazten dut, egun baten buruan gaurkotasuna eta interesa galtzen dituzten testuak hain zuzen ere.\nDena den, berriki ohartu naiz bertze bat zela nire benetako bokazioa: triangelua jotzea. Ez musika ikastea, edo solfeoa jakitea, edo hainbat musika-tresna jotzen trebea izatea. Ez. Triangelu jotzailea izan nahi nuen orkestra batean. Ez nuen, halere, inoiz musika ikasi, nire gogoko tresna xume hori bidegabeki baztertua baitago: ikastekotan, uste dut perkusioa ikasi beharko nukeela, eta bertze anitz gauza gehiago, aintzat hartu gabe nik arrunt argi nuela nire nahia: triangelua. Niri den ogibiderik hoberena iduritzen zait: triangelu jotzaileak kolpe soil batez ginda paratzen dio musika pieza bati, eta, gainera, gainerako musikariak jo eta jo aritzen diren bitartean, badu denbora, kontzertu aretoan berean, aldizkari bat irakurtzen aritzeko, hitz gurutzatuak edo sudokuak egiteko edo whatsapp-ak igortzeko –nork bere zaletasuna–.\nTriangelu jotzailea izan banintz, bertzalde, tokirik hoberenean nintzatekeen musika kritikaria izateko. Eta ez bakarrik denbora izanen nukeelako gainerako orkestrakideen jardueraren kritika egiteko. Et, et, et: batez ere, nire tresna hain xumea eta ezdeusa izanik, gainerako musikariek kritikari guziei leporatzen zaien akats klasikoa egotziko lidaketelako: inbidia. Tronpeta jotzen dutenak kexatuko lirateke ezpainak gaiztakeriak errateko baizik erabiltzen ez dakidalako; edo tinbal jotzaileek erranen lukete nire tresna txikia eta zarata gutikoa dela, eta berena bezain handia eta lodia izan nahiko nukeela. Kritika kritikatzeko tenorean, tamaina inportantea izaten baita: arrakastaren tamaina batez ere.\nLiteraturan, adibidez, maiz gertatzen den fenomenoa da: kritika txar bat egiten duenari berehala aurpegiratzen zaio kritikaturiko idazleak adina irakurle (edo, are makurrago, idazle horrek bezainbertze sari) izan nahiko lituzkeela, eta inbidiak jota ausartu dela iruzkin negatibo bat idaztera. Eta bai, arrakasta polita da –neroni ere, Zuzeu-n zerbait argitaratu ondoan, erne egoten naiz testua ea zenbati gustatu zaion ikusteko–, baina nire barneko esnobak errana dakit publikoaren onespena ez dela inportanteena. Are gehiago, batzuetan edo batzuekin hobe arrakastarik batere ez izatea. Tesia egiten ari nintzelarik, gogoan dut Diario de Navarran Victor Manuel Arbeloak gustuko zituen historia liburuei propaganda egiten ziela (Arbeloa nor den ez dakienendako oharra: politikari sozialista –PSN bide foral eta espainoletik eramateaz arduratu zirenetarik–, eta historialaria eta poeta –Errenazimenduko gizona erranen luke berak naski, bere apalean–; nik Asterix komikietako Asuranceturix bardoarekin konparatuko nuke; harekin gertatzen den bezala, Arbeloaren inguruko iritziak banatuta daude: berak jeniala dela uste du, eta gainerako guziek, kalaka gogaikarri samarra); garai hartan, beldur nintzen niri ere ez ote zidan kritika on bat eginen, zeren, hala izan balitz, nik idatzitakoa gustatu izan balitzaio alegia, gaizki ari nintzen seinale argia izanen zatekeen. Zorionez, ez ninduen inoiz aipatu.\nNolanahi den ere, bistan da ez nuela triangelua jotzen ikasi, eta ez naizela orkestra batean aritzen. Kasik hobe. Izan ere, arrunt belarri gogorra naiz. Egunen batean, liburuxka bat prestatu behar dut nire ahotik ateratzen den musikak eragiten dituen komentarioekin: “Aita, arrunt gaizki kantatzen duzu, isildu zaitez faborez” (semeak maitekiro errana); “abesten duzularik, letrari esker ezagun da zer ari zaren abesten” (emaztearen komentario amultsua); “hara!, irratiko kantaren letra bereko bertze zerbait abesten duzu” (adixkide [??] baten iruzkin ironiko-sarkastikoa). Inbidia didate naski –artean erran dezadan– ulergaitza baita bertzenaz hainbertzeko herra. Kontua da triangelua inoiz ikasi ez izanak ere kritikari bihurtzeko bigarren ezaugarria ematen didala: frustrazioa. Idazle, artista, musikari edota zinema-zuzendari frustratua izaten baita kritikaria, betiere arrakasta handiko baina kritika eskaseko idazle, artista eta abarren arabera. Saiatuko balitz ere, ez luke jakinen kritikatzen ari den obra hori egiten. Tira, Bilboko biztanle gehienek segur aski ez dakite zubi bat egiten, baina Zubizuriren kontura kexaka hasi zirenean, inori ez zitzaion bururatu erratea Calatravari inbidia zioten arkitekto frustratuak zirela. Kritika egunero egiten dugun ariketa baita –zappina egiten dugunean; lagun bati halako film ona den galdegiten diogunean; edo, izandako esperientzia aintzat hartuta, jatetxe bat baztertu eta bertze bat hautatzen dugunean–, eta kritikariek horixe bera egiten dute, baina fundamentu handixeagoarekin.\nHalere, egia da, ni tipo bekaiztia naiz, eta aitortu behar dut inbidia diedala kritikariei inbidia leporatzen dieten idazleei: benetan uste baldin badute haien lana gustuko ez izateko arrazoi posible bakarrak bekaitza eta frustrazioa direla, orduan bai, aitortu behar dut inbidia diedala. Hau da, inbidia diot, batez ere, duten autoestimu handi eta sendo horri.\n3 pentsamendu “Triangelu jotzailea (edo kritikariaren inbidia eta frustrazioa)”-ri buruz\nBelatz 2014-04-02 11:33\nUi, Santi, triangelua jotzea irakurri dudanean bertze zerbait etorri zait burura. Oi, primaderako liliak loratzen ari!\nFacundo 2014-04-22 13:15\nNon duzu, bada, zure ikasleok oparitutako triangelua? Jotzen ikasteko, gutxienez, baliagarria izango da.\nSanti Leone 2014-04-22 20:50\nSegurtasun kutxa batean dut gordea, nire altxorren artean!


Ibilaldia Eguraldia lagun ez, baina jaia egin da | Ikastolen Elkartea\nIbilaldia Eguraldia lagun ez, baina jaia egin da\nEgitaraua eta kokalekuak aldatuta, baina eguraldi txarrak ez du eragotzi aurtengo Ibilaldia ospatzea. Antolaketa lanak biderkatuta, prestatuta zeuden lau guneetatik bi itxi egin behar izan dituzte, eta han aurreikusitako hainbat ekitaldi beste bi guneetara eraman dituzte. Espero baino jende gutxiago hurbildu da, gaur, Lekeitiora, baina bertaratu direnek jaiaz disfrutatu ahal izan dute.\nAzkue ikastolari laguntzera hurbildu nahi, baina eguraldi txarraren ondorioz azkenean joan ez direnei, laguntza hori emateko aukera ireki diete antolatzaileek. Bi kontu korronte zenbaki egin dituzte publiko: LABORAL KUTXA ES83 3035 0042 92 0420028507 / KUTXABANK ES86 2095 0114 60 9117934827\nHamarretan eman diote hasiera Bizkaiko ikastolen festari. Aurtengoan, Azkue ikastolak hartu du bere gain Ibilaldiaren 40. edizioaren antolakuntza, eta ilusio handia bazuten ere, eguraldiak zapuztu egin die hein handi batean jaia. Urte osoan egindako lanaren, dena den, hor dago, eta egunak berak esperotakoa eman ez duen arren, urte osoko emaitza hor dago: hainbat ekitaldi eta ekimen eraman dituzte aurrera, eta ikastolaren proiektu berritzaileak zabaldu dituzte Lekeitiotik “haratzago”.\nHezkuntza sistemaren erronkak\nHasiera ekitaldian, Ikastolen Elkarteko lehendakari Koldo Tellituk hezkuntza sistemaren bi erronka nagusi aipatu ditu: ikasleen euskararen ezagutza eta kalitateak behera egin dutela da bata, eta, bestea, berriz, gero eta ikasle gehiago iristen ari direla gure ikastetxeetara, eta horiek modu desorekatuan bideratzen ari direla sareetara eta sare barruko ikastetxeetara.\n“Bi faktoreok arriskutsuak dira euskalduntze prozesuak aurrera egin dezan, eta neurririk hartu ezean urteetan atzera egin genezake”, ohartarazi du.” Bigarrengoari dagokionean, gainera, gizarte segregazio arriskua dugu eta baita hizkuntza segregazio arriskua ere”, gaineratu du. “Baina, argi gera bedi, Ikastolok ez ditugu mehatxutzat faktoreok; erronka gisa hartzen ditugu. Bi gai hauek herri apustu bat dira. Euskal Herri euskalduna nahi dugu, eta kanpotik datozenak gure herrian txertatu nahi ditugu, inklusioaren bitartez. Ikastolok argi dugu ikasle etorri berriak gurean integratuko badira euskaratik eta euskal kulturatik integratuko direla. Hori da gure apustua”, azpimarratu du Tellituk.\nIkastolen Elkarteko lehendakariaren arabera, bi erronka horietarako ezinbestekoak dira baliabide gehiago edukitzea, “erronken araberako baliabideak, alegia”, bata zein bestea, ikastolen irudiko “herri apustu baitira”. “Erronka hauei aurre egiteko behar diren neurriei estaldura juridiko-politikoa emango dien akordio bat, Hezkuntza Akordioa, ere beharrezkoa dugu. Eta akordio hori garatzeko beharrezkoa da Hezkuntza Lege berri bat”.\nIbilaldiko egitarauaren barruan kooperatibismoarekin lotutako ekitaldia egin da Lekeitioko Ikusgarri aretoan. Aretoa gainezka, oroigarri bana eman zaie Ibilaldiaren izenean, Javier Goienetxe Erkide kooperatiben lehendakariari, eta eskualdeko eta herriko kooperatiba banari.\nHeldu den urtean, berriz, Elorrion ospatuko da Bizkaiko ikastolen jai handia, Txintxirri ikastolak jaso baitu 2020ko Ibilaldia antolatzeko eginkizuna.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Sistema automatizatuak (Modulua)" topic_facet:"Mekanizazioa (Heziketa Zikloa). Erdi maila" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Sistema automatizatuak (Modulua) Proposatutako gaia: Mekanizazioa (Heziketa Zikloa). Erdi maila Generoa / Forma: Curriculumeko baliabideak\n4 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 4 Fabrikazio Mekanikoa (Lanbide Arloa) 4 Fabrikazio Mekanikoko Sistema Automatikoen Programazioa (Modulua) 4 Instalazioa eta mantenimendua (Lanbide Arloa) 4 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Sistema automatizatuak (Modulua) Sistema elektrikoak, pneumatikoak eta hidraulikoak (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Mekatronika Industriala (Heziketa Zikloa). Goi maila 3 Muntaia- eta mantentze-lan elektriko/elektronikoak (Modulua) 3 Sistema mekatronikoen irudikapen grafikoa (Modulua) 2 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio Mekanikoko Produkzioaren Programazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Linea automatizatuen muntaia- eta mantentze-lanak (Modulua) Guztiak ikusi ... gutxiago ...


Haltzadi Kantauriarrak - Espezieak eta Habitatak - Irekibai\nIrekiBai > Espezieak eta Habitatak > HALTZADI KANTAURIARRAK\n(91EO* Alnus glutinosa eta Fraxinus excelsior espezieek osaturiko baso alubialak)\nHaltzadia ibaiertzeko baso bat da, eta ibaien ondoan hazte da lehen lerroan, lurzoru oso hezeetan edo istiltsuetan, ibaien aldian behingo ur-goraldiek eraginda. Batasunaren intereseko habitat bat osatzen du, gehienbat goi eta erdiko ibilguetan hazten dena, eta honako espeziak dira nagusi: haltza (Alnus glutinosa), lizar arrunta (Fraxinus excelsior), urkiak (Betula alba edo Betula pendula), hurritza (Corylus avellana) eta makalak (Populus nigra).\nHona basootako funtzio ekologikorik bereizgarrienak: ziklo hidrologikoa erregulatzea; higadura geldiaraztea eta ibai-ekosistemaren, biodibertsitatearen eta konektibitatearen oreka mantentzea, lehen mailako korridore ekologikoak baitira, eta toki irekietara gutxi ateratzen diren animaliendako aterpe eta babesleku. Azken alderdi horrek garrantzi berezia du IREKIBAI proiektuan.\nHaltzadia lurraldean luze eta zabal banatua badago ere, haren okupazio eremua txikia da azalera potentzialaren aldean, nekez hazten baita gizakiaren erabilerak dauden tokietan (hirigintza, belazeak eta alorrak, azpiegiturak…). Egoera hori leku menditsuetan areagotzen da, hala nola EAEn eta Nafarroan, jende gehiena ibarretan bizi baita, ibaien arroetatik hurbil.\nHaltzadiak, gainera, oso zatikatuak daude, eta eskualde mailan, ez dago habitat mota horretako ibai-ibilgu luzerik, hau da, ez dago kilometro lineal etengabeak dituen ibai-ibilgurik. Hala ere, toki txiki batzuen kontserbazio egoera ertaina-altua da, oso aberatsak espezieetan, baten bat mehatxatua, eta bakarrak bi autonomia erkidegoetan. IREKIBAI proiektuaren esparrutako aukeratu diren Natura 2000ko lekuek haltzadien lagin garrantzitsuak dituzte.\n91E0* habitata, Alnus glutinosa eta Fraxinus excelsior espezieek osaturiko baso alubialak (Alno-Padion, Alnion incanae, Salicion albae)\nZer azalera hartzen duen (gunearen %)\nLeitzaran Ibaia KBEa ES2120013 76,9% A\nBidasoa Ibaia KBEa ES2200014 31.15% B\nBaztan Ibaia eta Artesiagako Erreka KBEa ES2200023 11,34 % B\nBertizko Jaurerria BKEa ES2200017 2,33 % A\nArtikutza BILa ES2200010 0,12 % A\nBelate BILa ES2200018 0,99 % B\nPublicación: Argitalpena: Manual de Hábitats de Navarra (ikusi 70-371. or. Haltzadi kantauriarrak)\nEuskadiko Naturari buruzko informazio sistema – Haltzadiak\nEuropa Hezeko Oihanak (MAGRAMA)


Etxez etxeko langileek hiru hilabete greban eta soluziorik ez daramatzate - Mondraberri\n[Testua: Arrasateko etxez etxeko langileak]\nEtxez etxeko langileek hiru hilabete greban eta soluziorik ez daramatzate\nLangileen helburua hitzarmen propio bat izatea da.\nTestua eta argazkia: Arrasateko etxez etxeko langileak. 2018ko irailak 19, asteazkena.\nGizartearen ongizaterako, kasu Arrasatearren ongizaterako, behar beharrezkoak gara, baina ez gaituzte horrela tratatzen eta gure borrokarekin argi eta garbi indartzen da ideia hori. Hiru hilabete daramatzagu greban eta gure lan baldintzak ez dira hobetu. Udalak alde batetik eta CLECE-ZAINTZEn enpresak bestetik, langile moduan estutu nahi gaituzte, hitzarmenik gabe eduki nahi gaituzte.\nGogoratu nahi dugu gure helburua hitzarmen propio bat izatea dela. Hitzarmen estatal bat daukagu, eta desberdin kobratzen dugu udaletik gestionatutako zerbitzuetan eta “pribatuak” deritzen zerbitzuetan. Izan ere, batean edo bestean egonik -lana berdina da, zerbitzua publikoa da- enpresa berdinarekin gaude lanean eta lan baldintza miserableak ditugu: soldata prekarioak, jardunaldi txikiak (eta gero eta txikiagoak), behin-behinekotasuna eta gaixo egoteagatik penalizazioak.\nHau da Arrasateko Udal Gobernua baimentzen ari den egoera eta hauspoa ematen dio enpresari. Udala da gure egoerari konponbidea emateko eskumenak dituen bakarra. Borondate politikoa izan ala ez da kontua eta kasu honetan, ezer ez egitea da hautua.\nLau urte luzetan saiatu gara gure egoeraren berri ematen eta ez digute soluziorik ematen, ez gaituzte entzuten, ez gaituzte kontutan hartzen. Zaintza lanak hain beharrezkoak badira herriarentzat, zer gertatzen da gurekin? Non geratzen da langileon duintasuna? Bitartean CLECE enpresa, udalak lehiaketa publiko bidez azpikontratatutako enpresa hau, gure kontura aberasten ari da kolektibo honi negoziatzeko paradarik eskaini ere egin gabe. Noiz arte edukiko gaituzte egoera honetan?\nEgunero mobilizatzen gabiltza eta horrela jarraituko dugu egoerari irtenbide bat eman arte. Arrasateko herritar guztiei laguntza eskatzeko deia luzatu nahi genieke. Eta beraz, Urriak 3an, beste behin ere, kalean egongo gara. Udaletxeko plazatik hasi eta Arrasateko kaleetatik barrena manifestazioa egingo dugu arratsaldeko 19tan. Elkartasunerako eguna izango da, eta irrikan gaude gure kemena herritar guztiokin partekatzeko. Une gogorrak bizitzen ari garen arren, indartsu baikaude. Hori dela eta ezinbestekoa zaigu herritarron laguntza, eskuzabaltasuna. Gure arazoaren funtsean, gatazka sozial bat dagoelako. Udalak\nbehin baino gehiagotan iradoki duen legez, irtenbidearen giltza ez dago gure eskutan. Gure borroka etorkizunerako norabidea da.\nAste honetako mobilizazioen egutegia:\nIrailak 19 asteazkena\n11.45etan udaletxe aurrean kontzentrazioa\n18.30etan kotxe karabana herrian barrena Arrasateko Eroski handitik hasita.\n11.30 udaletxe aurrean kontzentrazioa\nAkanpada udaletxe aurrean 18:00k arte\n11.45 udaletxe aurrean


Ikasgeletan ikerketa teknologiarekiko pasioa bultzatzeko, Tecnun Nafarroako Unibertsitateko Ingeniaritzako Eskolako ikasleek egindako garapen industrialeko proiekturik hoberena saritzen du urtero DANOBATGROUP enpresa taldeak\nAurtengo saria Aitor Arraiza, Juan Alcalde, Carlos Basarte eta Alejandro García osatutako lantaldearentzako izan da. Talde honek automatizatutako produkzio ingurune baterako industria osagaien mekanizaziorako soluzioa aurkeztu zuen, euskal fabrikatzaileak eskatutako zehaztasun eta automatiozazio eskakizunak betez.\nSaria lortzeko, Masterreko ikasleek makina-erreminten fabrikatzaileak planteatutako erronka teknologikoari aurre egin behar diote, taldean erantzuna emanda. Aurten, ekoizpen automatizatuko ingurune batean jarduteko ahalmena duen kuplen mekanizaziorako makina baten diseinua izan da DANOBATGROUPek aukeratu duen erronka.\nIkasleek, taldetan antolatuta, planteatutako baldintzak betetzen zituen eta euskal fabrikatzaileak markatutako doitasun eta automatizazio baldintzak zituen soluzio bat garatu behar izan zuten.\nBehin beren lanak bukatuta, ikasleek beren proiektuak defendatu zituzten DANOBATGROUPeko eta taldearen berrikuntza eragilea den IK4-IDEKO zentro teknologikoko adituek osatutako epaimahai baten aurrean, otsailaren 21ean.\nHautagaien azalpenekin epaimahaiko kideek proiektuen kalitatea baloratu eta talde irabazlea aukeratu ahal izan zuten.\nSari hauetan parte hartuta ikasleek benetako industriako inguruneen funtzionamendua ezagutu ahal izan dute fabrikaziorako soluzio aurreratuen fabrikatzailearen instalazioetan; izan ere, instalazio horietan gazteek prestakuntza teorikoa eta praktikoa eskuratu zuten ekoizpen sistemen gainean eta doitasunezko ingeniaritzako diseinuaren gainean.\nSari hauek DANOBATGROUPek eta Tecnunek 2015eko abenduan izenpetu zuten lankidetza hitzarmenean jasotzen dira, izan ere, hitzarmenaren xedea da ikasketen munduaren eta profesionalen munduaren arteko harremanak estutzea eta ikasgelan eskuratutako ezagutzak industri fabrikazioaren benetako ingurunetara eramatea.\nSariak urtero antolatzen dira, Masterreko ikasleen bikaintasunezko prestakuntza indartzeko, haien ezagutza teknikoak bultzatzeko eta zeharkako trebetasunak, hala nola sormena eta analisirako eta taldean lan egiteko gaitasuna, sustatzeko.\nDANOBATGROUP makina-erreminten fabrikazioan liderra da Euskadin, eta industriako fabrikaziorako soluzio teknologikoki aurreratuak eta punta-puntako zerbitzuak garatzen ditu. Taldeak 60 urte baino gehiagoko esperientzia du doitasun handiko ekipoak garatzen eta industri prozesurik zorrotzenetarako teknologiak ikertzen eta aplikatzen.\nTecnun-Donostiako Ingeniaritzako Goi Eskola Nafarroako Unibertsitatearen menpe dago, eta etorkizuneko ingeniariei prestakuntza profesionala, zientifikoa eta humanoa eskuratzen laguntzen die. 1961ean sortu zen, eta harrezkero irakaskuntzan, ikerketan eta gizarteari zerbitzua ematen dihardu modu orekatuan, jarduera horiek guztiak elkarren osagarri izanda.


bategin dezagun sexismoa ezabatze bidean\nAitaren Eguna ei dena heldu zaigu berriro. Egun seinalatu zale ez naiz, baina gurean badute eragina halako egunek, ezin uka. Beraz, aukera polita dugu aitok geure buruari begiratzeko, baloratzeko, ondo eginak indartu eta hanka motzean gabiltzan horiek zuzentzen saiatzeko. Are gehiago oraingoan, hainbat ahots ari baitira aitek beren seme-alaben zaintzan modu partekatuan esku hartu ahal izatearen alde. Nahiago nuke partekatze hori aldarrikatzea haurrak sortzen diren unetik beretik gauzatzeko eta ez soilik banantze edo/eta dibortzioen osterako, baina tira, hori beste kontu bat da, zaintza partekatuaren inguruko polemika eta hika-mika alegia, eta laster etorriko den artikulurako utziko ditut horren gainean ditudan usteak, zalantzak eta irizpideak.\nBeraz, aita bezala geure buruari azterka egiteko abagune egokia da hau. Eta, zelan ez, baita geure burua ulertu, barkatu eta maitatzeko. Ahal dugunik eta hoberen ari gara. Inortxok ere ezingo luke hobeto egin geure ‘zapaten barruan’ balego. Zinez.\nAita izango garela jabetzen garen unetik aita gara eta, nire ustez, betiko izango den harreman bati hasiera ematen diogu. Harreman oro aldakorra da izatez, eta tankera ezberdinak hartzen ditu unean-unean. Denboraren joan-etorrian aldatu egingo da, eboluzionatu, mundu honetako gauza gehienak lez. Hortaz, alferrikakoa da aldatze hori galarazi nahi izatea. Baina lotura horrek, nola edo hala, iraun egingo du bizi garen artean, betierekoa da batek nahi dueno. Beharbada ez da izango norberak nahiko lukeen modukoa, baina izan izango da.\nJakina denez, harremanaren kalitatea egindako “inbertsioaren” araberakoa izango da. Alegia, zenbat maitasun, arreta, dedikazio, babesa, laguntza, denbora, presentzia, errespetu, animo, onarpen, ulerkortasun… handiagoa eskaini umeari, orduan eta atxikitasun estuagoa eta iraunkorragoa izango dugu elkarrekin. Zorionez, inoiz ez da berandu benetako aita edo aita osoa izaten hasteko, gure seme-alabaren adina edozein dela ere has gaitezke josten elkar lotuko gaituen sarea. Hala ere, logikoa denez, zenbat eta lehenago hasi elkar kateatzen gaituen soka orduan eta sendoagoa, aberatsagoa, anitzagoa,… izango da. Ez da oso harritzekoa, ezta?\nGure seme-alabekin lotzen gaituen hartu-emana berezia da oso, beste edozein ez bezalakoa, apartekoa. Eta funts bat du, niri iritzian aitatasuna, gurasotasuna oro har, zer den laburbiltzen duena: ematea. Nago, seme-alabekikoa ‘hartu-emana’ ezeze, ‘emana’ soilik ere izan daitekeela, eta badela, hainbatetan. Normalean, gainontzeko harremanak, hartu eta ematekoak dira, edo halakotzat gura ditugu bederen: eman bai, baina jaso ere nahi dugu (sarritan gehiago ‘jaso’ nahi dugu ‘eman’ baino, baina hori beste kupel bateko sagardoa dugu), eta bien desorekak, egiazkoak izanik edo norberak hala susmatuta ere, harremana usteltzea eta, are, apurtzea ere ekartzen du askotan. Seme-alabekikoetan, ordea, errazagoa da honela ez gertatzea. Eman eta eman egin dezake gurasoa denak, hartzeari garrantzi gutxiago emanda.\nHonek isla du guraso langintzan, noski. Izan ere, niretzat behintzat, gurasogintzak, funtsean, seme-alaben alde egitea izan behar luke, geure seme-alabek ahalik eta bizitzarik onena eraiki ahal dezaten aldera. Ez da guk nahi genukeen legezko bizimodurik izan behar, ez dagokigu-eta guri erabakia nondik-nora ibiliko diren, eurek hautatzen dutena baizik. Azken finean, gure seme-alabak ez dira “gure”, pertsona oso-osoak dira jaiotzen diren unetik beretik. Ez dira “gu” gazteago bat, ez dute jorratu behar gurasook jorratu nahiko genituzkeen bideak, ezta lortu ere guk lortzeke ditugun gurariak . Beren bidea egin dezaten ahal dugunik eta onenen laguntzea izan beharko luke gure konpromisoak haiekin. Konpromiso horrek, hala ere, modu ezberdin asko har dezake, ez dago molde bakarra gauzak egiteko, ezta aitatasunean ere, eta bizitzak buelta eman dezake, ondo ikasi dugunez.\nAitatasunaren inguruan ere eboluzioa ari da gertatzen: hazten ari da hornitzaile hutsa izan gura ez eta haurren zaintzan eta hazkuntzan engaiatu nahi dugun aiten kopurua, pittinka bada ere. Kalean begiratze hutsa nahikoa da aldaketak badirela jabetzeko. Sistema kapitalista honek, ordea, biziak iraun ahal izateko zaintza eta hazkuntza lanak, eta lanok egiten dituztenen pertsonak, gutxiesten jarraitzen du, eta ondasunak ekoiztea du lehentasunik lehentasunezkotzat (ondasunok gutxiengo baten esku utzita gehiengo zabalaren kaltetan, gainera). Sistema honek bultzatzen du gizonezkoak hornitzaile izaten jarraitzea eta andrazkoak zaintzaile (eta hornitzaile osagarria). Matxismoa du horretarako tresna eraginkorretako bat. Eta, hortaz, gizonok, matxismoa gutxi-asko barneratuta, gurpil zoro horri indar egiten diogu biraka eta biraka jarrai dezan, behin eta berriro birsor dadin.\nEstatistikei begiratuz gero, zer ikusiko dugu? Bada, sendia zaintzeko ia-ia beti andreek uzten dituztela soldatapeko lanak; eurek dituztela lanaldiak murriztu; eurak hartu ohi dituztela lan baimenak eta eszedentziak hurkoak zaintzeko; etxeko lanetan eurek ematen dutela askoz denbora gehiago gizonok baino. Alegia, andrazkoek dutela zaintza eta hazkuntza ardura ia dena, eta gizonon kolektiboaren inplikazioa lan hauetan zakurraren putzaren neurrikoa dela ia. Nahiz eta hau irakurtzen ari zareten gizonak inplikatuenetakoak zaretela ziur nagoen, uste dut arestikoa aitortu beharra dugula, ez gure burua erruduntzeko, baizik-eta erantzukizunari heltzeko. Izan ere, zaintza eta hazkuntza lanetan gizonoi -gehien bat, aitei- dagozkigun portzentajeetara heltzea onuragarria izango da denontzat, emakumeentzat, gizonentzat, haurrentzat,… jendarte osoarentzat. Eta ez dezagun ahaz justiziazkoa ere badela.\nHortaz, zer egin dezakegu guk, egoera bidezkotasunera eraman nahi dugunok, aiten eta, orohar, gizonon parte hartze eskasa gizarte mailan handitzeko zaintza eta hazkuntzari dagokienean? Batzuk otu zaizkit erantzukidetza sustatzea helburu:\nSeme-alaba jaiotzeagatiko (eta adopzioagatiko) lan baimen legez berdinak, besterenezinak, derrigorrezkoak eta %100ean ordainduak galdegitea. Honen eraginetako bat izan daiteke gizonei eta gizarte osoari ikus araztea zaintza eta hazkuntza lanak eta ardurak geuri ere badagozkigula. Espainian PPIINA koordinakundea, Euskal Herrian, ordea, ez dago honelako eskakizuna bideratzeko ekimenik. Zergatik ez eratu bada?\nAitentzako bilgune autogestionatuak sortzea, zaintza eta hazkuntzako trebetasunak lantzeko eta elkarri laguntza emateko. Trebetasun funtsezkoenetako bat emozioak egokiro kudeatzea da, gizon gehienok emozioen mundutik urrun bizi izan baikara.\nAitei begirako politikak eskatzea herri erakundeei, gizonen eta aiten sentsibilizazio, kontzientziazio eta trebakuntzarako. Nori oparitu zioten andrakilarik edo sukaldetxorik txikitan? Zaintza, etxeko lanak eta halakoak gutxiesten eta gaitzesten ikasi dugu gehienok. Ez gara/gaituzte trebatuak zaintzan, beraz orain ikasi beharko dugu.\nEta, zelan, egunerokoan, bestelako eredu bat eskaintzea: arduratsua, erantzukidea, berdintzalea eta hasieratik presentea. Gozatuz, gainera.\nBide hauek baliagarriak izan daitezke aitatasuna dagokion mailara igotzeko. Ziur nago hainbat eta hainbat ere erantsi daitezkeena, zuri burura etor dakizkizukeen horiexek hain zuzen. Honela, iritsi egingo gara gure seme-alabek behar eta merezi dituzten moduko aitak izatera. Honela, benetako zaintza eta hazkuntza partekatuaren oinarriak jarriko ditugu. Ez soilik banantzearen ondoan, baizik eta seme-alaba baden unetik. Merezi du, ezta?\n(artikulu hau guraso.com-erako nire ohiko kolaborazioari dagokio, bertan ere irakur eta iruzkin dezakezu)\nCategories: aitatasunaLaburpen hitzak: aitaren eguna,aitatasuna,erantzukidetza,generoa,gurasotasuna,hazkuntza,san jose,zaintza\nHazkuntza eta erantzukidetzari buruzko jarduera Gasteizen\nGizon topaketa irekia indarkeria matxistaz Santurtzin\nElkarrizketatxoa #Zebrabidea irratsaioan\nEuskal Gizon Mugimendua: Bagara, Bagabiltz.\nRT @RCanals: @larbelaitz Mesedez, lagundu al diguzu RT batekin @maremarviv-ek Eskozian sortu duen @3TimesRebel editorial berria zabaltzen,… 4 days ago\nRT @EHBaserrigorri: Ekainak 18a. Bilbo. OTANen aurka! https://t.co/KO9E9Diujv 2 weeks ago\nAupq @Lurraldebus Bilbo-donostia autobusaren berririk? Oraindik 14:30koa ez da-eta agertu ere egin 2 weeks ago\nEkainaren 18an #Bilbo-n badugu nora joanik #NATO_EZ #InperialismoaAkabatu https://t.co/kUN0FWKvzM 4 weeks ago


Campudan - Wikipedia, entziklopedia askea.\n43° 16′ 17″ N, 0° 25′ 42″ E / 43.2714°N,0.4283°E / 43.2714; 0.4283Koordenatuak: 43° 16′ 17″ N, 0° 25′ 42″ E / 43.2714°N,0.4283°E / 43.2714; 0.4283\nPuntous, Betpouy, Hachan, Libaros, Puydarrieux eta Tournous-Devant\n83 (%55) 74 (%49)\nCampudan (okzitanieraz Campudan, frantsesez eta ofizialki: Campuzan) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 153 biztanle zituen.\n2007an Campuzan udalerrian erroldatutako biztanleak 153 ziren. Familiak 60 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 24 seme-alabarik gabeko familiak ziren eta 20 seme-alabak dituzten bikoteak ziren.\n2007an 82 etxebizitza zeuden, 65 familiaren etxebizitza nagusia ziren, 9 bigarren erresidentzia ziren eta 8 hutsik zeuden. 80 etxeak ziren eta 2 apartamentuak ziren. 65 etxebizitza nagusietatik 57 bere jabearen bizilekua ziren eta 8 alokairuan okupaturik zeuden; 1ek bi gela zituen, 5 etxek hiru zituzten, 9 etxek lau zituzten eta 50 etxek bost zituzten. 58 etxek euren parking plaza propioa zuten azpian. 31 etxetan ibilgailu bat zegoen eta 29 etxetan bat baino gehiago zituzten.\nCampuzan udalerriko biztanleria-piramidea 2009an .\n2007an lan egiteko adina zuten pertsonak 80 ziren, horien artean 64 aktiboak ziren eta 16 inaktiboak ziren. 64 pertsona aktiboetatik 61 lanean zeuden (30 gizon eta 31 emakume) eta 3 langabezian zeuden (1 gizon eta 2 emakume). 16 pertsona inaktiboetatik 8 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.\n2009an Campuzan udalerrian 62 unitate fiskal zeuden, 141,5 pertsonek osaturik. Pertsona bakoitzeko diru-sarrera fiskalaren mediana urteko 17.909 euro zen.\n2007an zeuden 11 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen eta 1 zerbitzu enpresa zen.\n2000. urtean Campuzan udalerrian 15 nekazaritza-ustiategi zeuden, 300 hektarea erabiltzen.\nVieuzos (2,4 km)\nBetpouy (2,8 km)\nHachan (2,8 km)\nPuydarrieux (3,2 km)\nSentous (3,8 km)\nBarthe (3,8 km)\nSabarros (4,0 km)\nBNF: 15270507f (data)\nOrriaren azken aldaketa: 14 otsaila 2021, 01:07.


Arrasateko 'Partaidetzazko Aurrekontuak' 352 proposamen jaso ditu - Arrasate - Goiena.eus\nArrasateko 'Partaidetzazko Aurrekontuak' 352 proposamen jaso ditu\nItziar Larrañaga Sarasola 2017-07-27 09:58\nAurrekontu parte hartzaileen proposamen fasea "arrakastatsua" izan dela jakinarazi du Arrasateko Udalak. Guztira 352 proposamen jaso dira, nagusiki hirigintza, kirola, kultura, euskara eta hezkuntza arlokoak. Orain, udal taldeek proposamen guztien bideragarritasuna aztertuko dute, urria bitartean.\nArrasateko Partaidetzazko Aurrekontuen proposamen fasea amaitu da, eta udal taldeek (EAJ, EH BILDU, PSE – EE, Baleike) "eskerrik beroenak" eman dizkiete parte hartu duten arrasatear guztiei. Alderdi politikoek adostutako ekimenaren helburua, datorren urtera begira, udal aurrekontuetan herritarren inplikazioa lortzea izan da. Arrasatearren parte-hartze eta erabakimena sustatzeko, haien esku utzi dituzte 2018ko aurrekontuetako 250.000€; beraiek proposatu eta erabaki dezaten zertara bideratu diru kopuru hori.\nEkainaren 28tik uztailaren 15era bitartean arrasatearrek beraien proposamenak egin ahal izan dituzte, bai Internet bidez, bai horretarako Udalak espresuki jarritako stand edota BAZ, udal eraikin eta auzoetako kutxen bitartez ere.\nAurrekontu parte hartzaileen lehen fasean 352 proposamen jaso dira guztira. Udalak jakinarazi duenez, biderik erabiliena Internet izan da, 149 proposamenekin. Jarraian, BAZ, udal eraikinak eta auzoetako kutxak (138) eta azkenik stand-ak (65) erabili dituzte proposamenak egiteko. Jasotako ideiak asko eta mota askotarikoak izan dira, baina orokorrean, hirigintza (217), kirola (66) eta kultura, euskara eta hezkuntza (20) arloarekin loturikoak nagusitu dira. Horien artean, proposamen gehienak mugikortasunaren eta jolas-parkeen ingurukoak izan dira.\nHorren harira, udal taldeak "oso kontentu" azaldu dira eta eskerrak eman dizkie arrasatear guztiei beren ekarpenengatik eta oro har, prozesuko lehen fase honetan parte hartzeagatik. Orain, urria bitartean proposamen guztien bideragarritasuna aztertzeari ekingo zaio. Horien artean ezarritako irizpideak bete eta bideragarriak direnak sailkatuko dituzte azken faserako. Behin zerrenda hori osatuta, Arrasaten erroldatutako 18 urtetik gorako pertsona orok sailkatutako proiektuak bozkatu ahal izango ditu. Bozkatuenekin 2018an gauzatzeko proiektuen behin-betiko zerrenda egingo du Udalak 250.000 eurotara iritsi arte.\n250.000 euro herritarrek nahi duten proiektuetara\nXabi Gorostidi 2017 eka 28 Arrasate\n2018ko aurrekontuetan herritarrek parte hartu ahal izango dute; nahi dituzten gaiak proposatuz, eta ondoren, gustukoenak bozkatuz. Uztailaren 15era...


gkomu2 - Hezkuntza, Filosofia eta Antropologia Fakultatea - UPV/EHU\n26269 - Komunikazioa Euskaraz Hezkuntza eta Gizarte Arloak\nGizarte Hezkuntzako profesionala gizarte eta hezkuntzako gaietan aditua izanik, esku-hartzeren bidez, gizarte eta hezkuntzako aldaketa-prozesuak sortuko dira, pertsonen, gizartearen eta komunitatearen garapena sustatzeko. Horretarako, gizarte eta hezkuntzako programak, proiektuak eta planak diseinatzea eta kudeatzea izango du helburu. Bere lanbideari dagozkion tresnak erabilita, pertsonen, taldeen eta komunitateen bizitza baldintzak hobetzeko asmoz jardungo du..Hori guztia kontuan hartuta, ikasleari prestakuntza teorikoa eta praktikoa ematea da gizarte eta hezkuntzako gertaerak osorik ikasteko aukera izan dezan, eta, aldi berean, gizarte eta hezkuntzako esku-hartze prozesuen eta sistemen garapen, antolakuntza eta analisia egin ahal izateko printzipioak ezagutu ditzan. Bistan da, beraz, komunikazio-gaitasunak ezinbestekoak direla gizarte eta hezkuntza arloetako profesionalen jardunean.. Euskararen normalizazioa eta lan-mundua uztartzeko premia biziaren aurrean, unibertsitatearen jardunak bat egiten du aspaldi honetan beste erakunde publikoek euskara lan-mundura hedatzeko gauzatu dituzten ekimenekin. Ildo horretan, unibertsitateak bere gain hartzen du profesional euskaldunak prestatzea, arlo honetan euskararen transmisioa eta sustapena bideratuko dutenak, eta, areago, gizartearentzat erreferente izango direnak.\nIrakasgai honen, helburua da, profesional horien komunikazio-gaitasunen pizgarri izango diren beharrezko tresnak ematea..\nHorretarako, hainbat baliabide jarriko ditu ikasleen esku, beren testuinguru profesionaletako eskakizunei egokiro erantzuteko gai izan daitezen.\nHirugarren ikasturtean eskaintzen den irakasgaietako hau egiten duenak honako gaitasunak eskutatuko dituzte:\n1. gaitasuna. Gizarte Hezkuntza arloko esparru tradizionalei eta erronka berriei begira, goi-mailako tituludunek ahozko eta idatzizko euskararen erabileran eta garapenean duten eraginaren kontzientzia hartzea, informazioa bilatzea, ulertzea, sintetizatzea eta kritikoki aztertzea. Ahozko eta idatzizko testuen zuzentasuna, egokitasuna, koherentzia, hiztegi/terminologia eta gainerako betekizunak ezagutzea eta beharrezko irizpideak eskuratzea. (%60)\n2. gaitasuna. Hezkuntza Zientzien arloko lan munduan euskarak dituen erronkak ulertu eta aurre egiteko prestatzea komunikazio eremua kontuan izanik eta kasu bakoitzean egokia den hizkuntza erabiliz. (%20)\n3. gaitasuna. Gizarte Hezkuntza arloko euskarak erabiltzaile guztiei –eta bereziki profesionalei- eskatzen dien etengabeko eguneratze-lanerako kontsulta-tresnak ezagutzea, aurrerantzean beregaintasunez jokatu ahal izateko. (%20)\n1. KOMUNIKAZIOAREN OINARRIAK: KOMUNIKAZIO ESPEZIALIZATUAK\n1.1. Komunikazioaren oinariak: komunikazio espezializatua\n1.1. Testua komunikazioko hizkuntz unitatea: testuinguratzea, egituratzea eta testuratzea\n1.2. Testuen hizkuntz kalitatea\n1.3. Komunikazio espezializatuaren bereizgarriak\n1.4. Testu orokorrak eta testu espezializatuak\n1.5. Idatzizko testuak eta ahozko testuak\n1.6. Titulazioetako testuen ezaugarriak\n1.7. Testu-sorkuntzarako kontsulta-baliabideak\n2. TESTU ZIENTIFIKOEN HIZKUNTZ BEREIZGARRIAK\n2.1. Testuen sailkapena parametro pragmatikoen arabera: testu didaktikoak, ikerketa-testuak, dibulgaziozko testuak, entziklopediako testuak,...\n2.2. Zenbait diskurtso-sekuentziaren hizkuntz bereizgarriak: informazioa, instrukzioa, narrazioa\n2.3. Zenbat diskurtso-eragiketa\n2.3.5.2. Hipotesi soila\n2.3.5.3. Hipotesia eta ondorioak\n2.3.8. Izenburuak, zientzia-generoen bereizgarri\n3.1. Hiztegi espezializatua\n3.1.1. Nominalizazio-estrategiak eta terminoen erakera\n3.1.2. Balio espezializatuko unitateak\n3.1.3. Terminoen sailkapena egituraren arabera\n3.1.4. Aditzak testu espezializatuetan\n3.2. Hiztegi-sorkuntzarako bideak\n3.2.4. Morfologia-eraketa (eratorpena eta hitz-elkarketa)\n3.2.5. Sintaxi-eraketa eta lexikalizazioa\n3.2.6. Laburtzapenak eta adierazpen sinbolikoak\n3.3. Terminoak testuetan\n3.3.1. Laburtzapenen eta adierazpen sinbolikoan txertaketa diskurtso naturalean\n3.3.2. Izen-sintagma konplexuak\n3.3.3. Fraseologia espezializatua\n3.3.4. Pedagogiako/Hezkuntza eta Gizarte Arloetako terminoak euskaraz, frantsesez, ingelesez eta gaztelaniaz: zenbait konparazio\nOrdenagailu praktikak banaka egingo dituzte. Horiek egin ahala, irakasleak iruzkinak egingo dizkie emaitzak hobetzen joateko. Lan praktiko bakoitzaren bukaeran, txosten bat aurkeztu beharko dute idatziz eta ahoskera zainduan.\n2. Eduki teorikoak\nEduki teorikoak jarduera praktikekin lotuak daude. Jarduera horiek ongi egiteko aplikatu beharko dira eduki teorikoak. Eduki teorikoez ongi jabetzen direla egiaztatu ahal izateko, autoebaluaziorako ariketak izango dituzte e-gelan. Bukaeran, eduki teoriko horiek egiaztatzeko test azterketak egingo dira, bukaerako ebaluazioan aintzat hartuko direnak.\n3. Eskolaz kanpoko lanak\nZenbait lan eskolaz kanpo egin beharko dituzte: ariketak, irakurgaiak, ahozko aurkezpen saiak e.a.\nKomenigarria da ikasleek tutoretzak erabiltzea lanetan aurkitzen dituzten zalantzak eta oztopoak argitzeko.\n5. E-gela plataforma\nE-gela plataforma erabiliko da irakasgaiaren antolakuntza, ikasle-irakasle arteko komunikazioa, autoebaluazioa eta irakasgaiaren jarraipena errazteko\nPRAKTIKAK EGITEA (ARIKETAK, KASUAK EDO BURUKETAK) 20%\nBANAKAKO LANAK 40%\nLANEN, IRAKURKETEN... AURKEZPENA 20%\nEbaluazio jarraitua izango da ebaluazio-tresna nagusia. Hark izango du lehentasuna.\n-Eskoletara joan beharko du ikasleak (eskolen % 80ra gutxienez), eta behar den garaian eman/egin beharko ditu irakasleak agindutako hainbat eratako lanak.\n-Zeregin batzuk notarako izango dira, eta jaso egingo ditu irakasleak. Beste batzuek, berriz, ez dute berariazko notarik izango, baina kontuan hartuko dira ebaluaziorako.\n-Ebaluazio jarraitua egiten ari denak eta eskolaren batera joaterik izan ez duenak etxean egin beharko ditu ariketak, eta irakasleari bidali ahal bezain laster. Ebaluazio jarraituaren bidez ebaluatzeko, lan guztiak eginda izan beharko ditu ikasleak.\n-Honako banaketa honi jarraituz jarriko da nota: % 25 ariketak (lauhileko osoan egingo dira), % 25 testa (6. astean), % 30 idazlanak\n(7. eta 13. asteetan) eta % 20 aurkezpena (15. astean).\nAzken ebaluazioko azterketa fakultateak ezarritako egunean eta orduan egingo da. Idatzia eta ahozkoa izango da, eta % 100eko balioa izango du.\n-Ebaluazio jarraituan, ikaslea eskolen % 80 baino gutxiagora joan bada edo/eta irakasleak agindutako lanak behar zen garaian eman ez baditu, 'ez aurkeztua' jarriko zaio.\n-Ebaluazio jarraitua egiten hasi den ikasleak, azkenean, ebaluazio jarraituari uko egin eta azterketara aurkeztea erabakitzen badu, hala jakinarazi beharko dio irakasleari, 10. astea baino lehen.\nEzohiko deialdian ebaluazioa azterketaren bidez egingo da.\nALBERDI, X.; UGARTEBURU, I. (1999): Euskaltzaindiaren araugintza berria: ikastaroa, Bilbo: EHUko Argitalpen Zerbitzua.\nALBERDI, X.; SARASOLA, I. (2001): Euskal estilo-libururantz, Bilbo: EHUko Argitalpen Zerbitzua.\nBASURTO, M. eta CRESPO, S., 2007. Araugintza-ikastaroa. Nafarroako Gobernua.\nEUSKALTZAINDIA (1993b): Hitz elkartuen osaera eta idazkera. Bilbo:\nENSUNZA, M., ETXEBARRIA, J.R. eta ITURBE, J. (2002) Zientzia eta teknikarako Euskara: Zenbait hizkuntza-baliabide UEU\nODRIOZOLA, J.C. eta ZABALA, I. (1992) Idazkera teknikoa. 2.- Izen-sintagma Euskal Herriko Unibertsitateko Argitalpen-Zerbitzua\nZUBIMENDI, R. eta ESNAL, P. (1993) Idazkera liburua. Eusko Jaurlaritzako Kultura Saila\nBATZUEN ARTEAN, 2008. XXI. mende hasierarako hizkuntza politikaren oinarriak. Euskara, XXI. mendeko hizkuntza bizia, egunerokoa eta noranahikoa. Eusko Jaurlaritza.\nELORDUY, A. (2007): Irakaskuntza-egitasmoa, UPV/EHUko Euskal Filologia sailean aurkeztutako titularitate-proiektu argitaragabea.\nEuskararen Aholku Batzordea, 1998. Euskara Biziberritzeko Plan Nagusia. Eusko Jaurlaritza.\nEuskararen Aholku Batzordea, 2004, Euskararen kalitatea. Zertaz ari garen, zergatik eta zertarako. Eusko Jaurlaritza.\nEuskararen Aholku Batzordea, 2008. Euskara hedabideetan. Euskarazko hedabideak eta euskararen presentzia hedabideetan. Eusko Jaurlaritza.\nEusko Jaurlaritza, 2008. Euskararen IV Inkesta Soziolinguistikoa. Eusko Jaurlaritza.\nEZEIZA, J., LEKUONA, M. eta ALTUNA, E. (1995) Esalditik testura (euskaraz trebatzen). GAIAK. Hezkuntza Unibertsitate eta Ikerketa Saila. Donostia.\nGARZIA, J. (1997): Joskera lantegi, Gasteiz: HAEE-IVAP.\nGARZIA, J. (2008) Jendaurrean hizlari. (Ahozko) komunikazio gaitasuna lantzeko eskuliburua. Alberdania\nHAEE/IVAP (1994): Hizkera argiaren bidetik, Gasteiz: Herri Arduralaritzaren Euskal Erakundea (HAEE/IVAP).\n__________ (1997): Argiro idazteko proposamenak eta ariketak, Gasteiz: HAEE/IVAP.\n__________ (2003): Galdezka: euskarazko zalantzei erantzunez, Gasteiz: HAEE/IVAP.\n__________ (2005): IVAPeko estilo-liburua, Gasteiz: HAEE/IVAP.\nKALTZAKORTA, M. (2007) Prosa komunikagarriago egiten zenbait proposamen (I). UEU\nEUSKALTZAINDIA (2000): Hiztegi Batua, Euskera, 2000-2, 45. liburukia./ http://www.euskaltzaindia.net/hiztegibatua\nEUSKALTZAINDIAren arauak: http://www.euskaltzaindia.net/arauak/\nEUSKALTZAINDIAren Jagonet kontsultagunea: http://www.euskaltzaindia.net/jagonet\nEUSKALTZAINDIA (1985-2005): Euskal Gramatika, Lehen Urratsak I-VI. Bilbo: Euskaltzaindia. Baita Interneteko helbide honetan ere: http://www.euskaltzaindia.net/iker_jagon/iker/gramatika\nHiztegiak eta corpusak sarean\nUPV/EHU-ren kontsultagunea: hizkuntza-baliabideak:\nhttp://www.euskara-errektoreordetza.ehu.es/  Hizkuntza baliabideak\nAzken aldaketaren data: 2017/07/04


Merkataritza Federazioa - Wikipedia, entziklopedia askea.\nMerkataritza Federazioa Star Warsen film sagan eta fikziozko unibertsoan merkataritza zuzentzen duen eta bere posizioaz abusatzen duen fikziozko erakunde galaktiko oso boteretsu bat da. Erregeorde batek gobernatzen du, Nute Gunrayk, ezkutuan eta bere onura propiorako lanean aritzen dena beste guztien gainetik pasatuz.\nFilm sagaren istorioan, Merkataritza Federazioa Nabooko gudua gertatu baino mende asko lehenagotik existitzen da, botere ekonomiko eta armamentistikoan haziz. Gudu epiko hau gertatu baino urte batzuk lehenago, pirata espazialengandik babesteko aitzakiarekin, neimoidiarrek (erakunde honetan nagusi zen espezi estralurtar bat) gudu droide armada bat eraikitzea agindu zuten. Hau, egin zezaketen negoziorik hoberena bihurtu zen, beste negozio batzuk bizkortzeko eta armada honi beharrezko errespetua ez ziotenak menderatzeko balio izan baitzieten.\nNegoziaketa arriskutsu batzuen ondoren, droideka batzuk ere lortu ahal izan zituzten, beste edozein androidek baino askoz gehiago erresistitzen zuten energia ezkutua zuten errobot batzuk. Modu berean, espazioan erasoetatik babesteko milaka ehizaontzi droide erosi zituzten, ehizaontzi txiki batzuetan edo lau hanka eta buru bateko makina erraldoiak bihur zitezkeen errobot batzuk, garaitzeko oso zailak zirenak.\nNabooko gudua[aldatu | aldatu iturburu kodea]\nMerkataritza lehia baten ondorioz, Nute Gunrayk Naboo planeta blokeatzea agindu zuen, Merkataritza Federazioarentzako onura gutxirekin eta planeta berde honen askatasuna berlegitimatuz amaitu zena. Blokeoa inbasio bihurtu zen, eta honela argitara eman zen Merkataritza Federazioaren benetako armada. Milaka AAT eta MTT tanke, gudu droide eta STAP agertu ziren Nabooko zibil eta militar guztiak atxilotuz. Padmé Amidala erreginaren ekinaren ondoren Merkataritza Federazioa garaitua izan zen eta Nute Gunray atxilotua, soilik 4 epaiketa jasateko galaxiako gorte gorenean, baina pare bat urte beranduago aske geratu zen eta bere Erregeorde titulua berreskuratu zuen.\nHamar urte beranduago, Federazioa, Merkataritza Gremioarekin, Tekno Batasunarekin eta beste erakunde batzuekin aliatuta, Sistema Independenteen Konfederakuntza sortu zuen, eta Klon Gerretan parte hartu zuen garaipen gutxi lortuz. Merkataritza Federazioa Separatisten Konfederakuntzan zegoen erakunderik boteretsuena zen, mugimenduaren muina. Behin Klon Gerrak amaitu eta separatistak garaituak izan ondoren, Federazioa erakunde txikietan banatu zen, Inperio Galaktikoak zorrotz zanpatu zituenak.\nMerkataritza Federazioaren Fragata[aldatu | aldatu iturburu kodea]\nMerkataritza Federazioaren Fragata Merkataritza Federazioaren jabetzako ontzi bat zen. Soilik Star Wars: Jedi Starfighter bideo-jokoan agertzen da.\nOntzi honen xedea klon garraiorako edo gurutze ontziak bezalako tamaina handiko ontziak suntsitzea zen. Ehizaontzi eraketa itxiak suntsitzeko ere erabil zitekeen. Bere arma nagusia misil telezuzenduak ziren.\nStar Wars: Jedi Starfighter bonus misio batean, Jango Fettek bere Esklabu I ontziarekin berak bakarrik aurre egin behar die lau misil fragatari.\nOrriaren azken aldaketa: 26 ekaina 2020, 13:13.


Gurutzetako puntuzko estandarraren arabera, diagonalean lan egiten duen x punta forma txikiarekin ez bezala, gurutze zuriaren puntua horizontal eta bi puntu zuzen bertikalen bidez egiten da lan. Proiektu zorrotz bat edo ertzean egiten du, eta lerro bakar batean edo errenkada askotan lan egin daiteke.\nEhuneko stitching eremua aurrez markatu dezakezu ur-disolbagarriak diren luma batekin, kolpeak freestyle jantzita edo kontakizun puntu gisa.\nEkarri punta-puntako ezkerraldeko brotxaren ehundura orratzez (1. puntua), eta orratz orratz sartu eskuinera (2. puntua), punta zuzen eta horizontal bat eginez. Aida oihalaren puntua lantzen baduzu, sei ehun lauki gurutzatzen dira (edo hogeita bost hogeita hamar talde ere uniformeki).\nEkarri orratz berriro lerro horizontaletik beherako ehunaren bidez (3. puntua). Joan behera (puntua 4) puntu horizontal bertikala zeharkatuz. Aida ehuna lantzen baduzu, puntu hori bi plazatan gurutzatzen da, eta horizonte horizontalaren amaieran bi plazatan banatzen da.\nEkarri ezazu orratz bat brodatutako oihalaren bidez egin duzun puntuzko ezkerrean (5. puntua). Behera itzuli (6 puntua) bigarren puntura bertikala eginez.\nEkarri orratz oihalaren bidez punta-puntako bertikalaren behealdean (puntua 7). Horrek jartzen dio hurrengo puntura lan egiteko.\nJarraitu stitch taldeak kostaldeko area luzearen zehar.\nTxinako Cross Stitch lanerako aholkuak\nTxinako gurutze puntuen proportzio egokiak karratu txikiak egin behar lituzkete elkarri elkartzen direnean. Saiatu karratu horiek margotzea zure puntadun espazio gisa.\nJakina, ez dago ezer gaizki arau haustea eta pixka bat dohakabeagoak diren puntuak jartzea.\nAldatu itxura oso bestelako itxura duen proportzioa!\nDiagramak josteko metodoarekin lan egiten duen punta puntua erakusten du, orratza estutu eta punta puntako bat babesten du. Hala eta guztiz ere, aurkitu ahal izango duzu stitch zehaztasun gehiago eta nahi duzun proportzioak lortzeko stabbing metodoa erabiltzen baduzu.\nTxinako Gurutze Puntua erabiltzeko ideiak\nTxinako gurutze puntua, normalean, puntu batetik bestera eratu den errenkada bat osatzeko, banaka banandu ditzakezu. Baliteke eremu handi bat osatzeko errenkadak pilatzea ere.\nLotura hori sareta mota bat delako, beste puntu batzuekin konbinatu liteke. Gogoan izan frankoen korapiloak edo gurutze puntu estandarrak txikiak karratu txikietan irekitzea. Edo, begiratu beste stitch konbinazioetarako inspirazioarentzat!\nApaingarri gehigarrira iristean, punta-puntako puntuak zintzilikatzen dira punta-puntako eta ehundutakoen antzekoa den eran.\nTxinako gurutze puntuko errenkadak hesi bat bezalakoa dirudi eta baserriko bordatutako proiektu baten inguruko muga ona egongo litzateke. Saiatu knot frantsesez josten dituzten ardi txikiak gehituz!\nNola puntutxo edo crocheted elementuak brodatu\n41 Buruzko brodatuak maite ditugu\nHow to Slab Build Buztingintza Mug\nEllen Clapsaddle profila\nLiberty Quarter Balioak eta Prezioak


Zabalik da Bertso Udalekuetako izen-emate epea - - Tolosaldeko ataria\nZabalik da Bertso Udalekuetako izen-emate epea\nBertsozale Elkartea 2018-03-14 13:20\nBertso-eskolako kide diren gaztetxoek edota gutxienez gurasoetako bat Bertsozale Elkarteko bazkide dutenek eman ahal izango dute izena lehen epe honetan, martxoaren 23ra bitarte.\n2018ko Bertso Udalekuetan izena emateko aukera zabalik dago jada. Bertso-eskolako kide diren gaztetxoek edota gutxienez gurasoetako bat Bertsozale Elkarteko bazkide dutenek izango dute lehentasuna martxoaren 23ra arte; gainerakoek, martxoaren 26ra arte itxaron beharko dute eta apirilaren 13ra bitarte eman ahal izango dute izena.\nIzena emateko 943 69 41 29 zenbakira deitu beharko du interesdunak edota www.bertsozale.eus atarian bertan egin dezake.\nOrio, Irañeta, Muxika, Idauze-Mendi eta Zuhatza izango dituzte aukeran izena eman nahi duten lagunek. Txanda bakoitzaren inguruko informazio guztia topatuko duzu atari honetan bertan.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Euskal Eurohiria sare sozialetan ere\nAlbisteak2011ko Ekainaren 20aEuskal Eurohiria sare sozialetan ereEuskal Eurohiria 600.000 biztanle baino gehiago dituen itsaslur korridorea da. Historikoki mugaren bi aldetako erakunde eta lagunen artean hizkuntza eta kultura bakarra partekatu eta lankidetza harremanak izan dituen lurraldea. Mendetan zehar horrela izan da eta horrela jarraitu dezan nahi dute harreman horien berrindartzen dabiltzan Mugaz Gaindiko erakundeak.\nGaur egun, Eurohiriaren web orria berritze lanetan ari dira, bertan, erakundearen albisteak, Europatik mugaz gaindiko proiektuetarako diren dirulaguntzak, legedia, proiektuak, albisteak... argitaratuko dira, beti ere Bidasoaren bi aldetakoen arteko harremanak sendotzearren. Hori iritsi bitartean, Eurohiriko arduradunek FACEBOOKeko profila jarri dute martxan eta horren jarraitzaile direnek lurralde zabal horretan izango diren kirol, aisia, turismo ekintzak eta abarrak ezagutzeko aukera izango dituzte.\nEkimen hori martxan jarri duten agintarien arabera, "facebookeko profilaren bitartez Eurohirian gertatzen direnen berri eman nahi dugu eta, batez ere, gaur egun gure buruan bakarrik ditugun mugak gainditzen lagundu".Itzuli


Zinema 7 hotela (Argazkia: Zinema 7)\nDonostiako EH Bilduk 2016 eta 2021 urteen bitartean hotelen sektoreak izan duen aldaketa aztertu du, eta ondorioztatu dute 2016tik hona gutxienez 2.030 hotel gela gehiago daudela Donostian. Hotel kopuruen igoera hau ez dela “fenomeno isolatu” bat adierazi du koalizio abertzaleak, eta hotel gela kopuruaren handitze honi pisu turistikoen hazkundea gehitu behar zaiola gehitu dute.\nAzken bost urteetan 34 hotel berri eraikitzeko lizentzia eman dira Donostian, eta horietatik 23 jada irekita daude. Bost tramiteetan daude, eta beste bost obretan. Azkena, Urdaneta kalekoa, irekitzear da. Bestalde, BiziLagunEkin plataformaren datuen arabera, 559 pisu turistiko berri daude lehen solairutik gora; pisu turistiko hauek ilegalak ziren aurreko araudiaren arabera.\nZonaldeka begiratuz gero, Donostiako Erdialdea da hotel berri gehien ireki diren eremua: hamar hotel berri ireki dituzte, bi tramiteetan daude, bat obretan eta beste bat irekitzear; hamalau hotel dira guztira. Hotel guzti hauetan, gutxienez 806 gela egongo dira guztira. Hiriko hotel gela berrien ia %40a da hau. Loiolako Erribera da hotel gela gehien ireki diren bigarren auzoa: 325 gela berri daude auzoan, Donostian ireki diren %16a. Hirugarrena Antigua da, 274 gela berrirekin, hiriaren %12,17a.\nLehen aipatutako etxe turistiko honen igoerak alokairuaren eta etxebizitzen prezioan “eragin handia” izan duela adierazi du EH Bilduk. Zehazki, Donostian etxebizitzen bataz besteko prezioa 405.258 eurokoa da, azken urtean %10,99 handituz. Euskal Autonomia Erkidegoko beste bi hiriburuen prezioak baxuagoak dira: Bilbon etxebizitzaren bataz besteko prezioa 244.000 euro ingurukoa da, eta Gasteizen, berriz, 216.000 eurokoa.\nBi hotel proiektu bakarrik dira erori eta egin ez direnak. Bata Uliakoa da: San Ignazio egoitzaren inguruan 100 gelako hotel bat eraiki nahi zuten. Bestea Illunbekoa da. Illunben hotel bat, supermerkatu handi bat, zinemak eta marka handien dendak jarri nahi zituzten Illunbe Berria izeneko proiektuarekin, baina geratuta jarraitzen du.


'Txango' proiektuak eroan dau Mendi Film Bizkaia Ternua lehenengo Bekea - bizkaie.biz\nBizkaie! 2021-03-02 12:52 Zinemea\nTamara Lucarinik aurkeztutako proiektua izan da hautatua.\nTamara Lucarini | Ikusi handiago | Argazki originala\nMendi Filmek, Bizkaiko Foru Aldundiak eta Ternua Group-ek, Mendiko Kulturaren inguruko zinemagintzea sustatzeko asmoz sortutako Bekearen lehen deialdian Tamara Lucarini egileak aurkeztutako Txango proiektua izan da hautatua. 10.000 euroko balioa dauen Bekea jasoko dau, aurten bertan, 2021ean, proiektua landu eta aurkezteko.\nTxango filma 2021eko abenduaren 3tik 12ra egingo dan BBK Mendi Film Bilbao-Bizkaia mendiko zinema jaialdian estreinauko da jentaurrean.\nDeialdiko oinarrietan ezarritako baldintzak betetzen dituen 13 proiektu aurkeztu dira eta horreek aztertu eta epaitzeko, bost laguneko lan taldea batu da: Lara Izagirre, zinemagilea; Alberto Iñurrategi, mendizalea; Itziar Garcia, zinema produktorea; Aitor Gisasola, zinemagilea eta ikusentzunezko irakaslea; eta Jabier Baraiazarra, Mendi Film Alkarteko zuzendaria.\nMendi Film Bizkaia Ternua Bekaren lehen deialdi honetako erantzuna oso ona izan dala autortu dabe antolatzaileek bai kopuruan zein proiektuen kalidadean be.\n2022ko Bekearen deialdira begira arrasto oparoa zabaldu dalakoan, bat datoz balorazino horregaz Bekearen eragileak, Bizkaiko Foru Aldundiko Euskera, Kultura eta Kirol saila, Ternua Group outdoor erropa enpresea eta Mendi Film Festival Alkartea.\nBBK Mendi Film Bilbao-Bizkaia jaialdiko mendiko film onenak erakusten dituan Mendi Tour zikloak inspirazinoz betetako haize bolada indartsua ekarri dau Euskal Herrira, izan be, Donostia, Iruña, Gasteiz, Zangoza, Leioa eta Eskoriatzan sarrerak agortzeraino bete dira aretoak.\nMartian,Tolosan, Eibarren, Igorre, Agurain eta Zaldibarren izango dira hitzorduak.\nApirilean, barriz, Hondarribian, Amurrion eta Arrasaten izango dira proiekzinoak.\nMaiatzean Zarautzen eskainiko ditue filmak.


Laburregi | Bizigiro | Berria\nKritikak onartzen ez dakien jendartea omen da gurea, azal finekoa, oldarkorra, sentsibleegia. Hala izango da, baina hala ez balitz ere, askok eutsiko genioke kritikari eskasaren paperari. Aitor dezagun, ez dakigu iruzkin txar samarrik egiten errudun sentitu gabe; erantzukizunari ihes egin nahian, egurra hitz politekin txandakatzen dugu gure kontzientzia lasaitzeko. Koldarki. Baten batek pentsa lezake horren adibide bat gehiago besterik ez dela hau; erruduntasun kristauak naramala Gutuberrak bigarrenez hizpide hartzera. Baina ez, ez da hori (bakarrik). Miren Maniasen Erronka berririk zailena zutabea irakurri nuen atzo, eta bere hitz onek xaxatuta, falta zitzaizkidan hiru atalak ikusi nituen segidan; espero baino gusturago ikusi ere. Funtsean, jarraitzen dut aurrez idatzitakoari temati eusten —pena da baliabide gutxi izanda transmedia izaera emateko lan gehigarria ere euren gain hartu izana—, baina antzeman dizkiot aurrez aipatu gabe utzitako beste zenbait dohain.\nAktoreen lanak hobera egin du azken hiru ataletan. Dialogo luzeagoak eta sentimendu ilunagoak antzeztu dituzte, eta hala ere, lehen ataletan baino sinesgarriago begitandu zaizkit. Edurne Azkarate —aurkezle papera utzita—aktore lanetan agertzen da aspaldiko partez, eta Nerea Arriolak umoretik haragoko erregistroetara moldatzen badakiela frogatu du. Aipamen berezia merezi du Axeñ Egañak ere: ausardia behar da 80 urteren bueltan websail bateko paper umoretsuari horren duin eusteko.\nInterpretazio lanetik harago, Gutuberrak-ek badu ezohikoa den beste ezaugarri bat. Gaur egungo arazoez mintzo da: etxegabetzeez, jokoak eragiten duen menpekotasunaz, familia eredu ez-konbentzionalez, sare sozialek baldintzatutako egoez... Negargarria bada ere, apenas jorratu diren gai horiek euskaraz eta ikus-entzunezkoan.\nOro ez da urre, dena den. Gutuberrak laburregia iruditu zait; bai atal kopurua, eta baita atalen luzera ere. 10-15 minutuan dena kontzentratuta, zaila da pertsonaiak komeni beste garatu eta ikusleak haiekin enpatizatzea. Gertakizun segida ere azkarregia egiten da askotan, sinesgarritasuna kaltetuz. Gaiak eta pertsonaiek ematen dute 30 minutuko 10 ataleko telesaila egiteko. Pena da. Itxuraz —esperimentu merkeetatik harago— ETBk erabaki du ez dugula halakoen beharrik.